open-index/open-wikipedia-markdown huggingface dataset:
蒙著嘴說愛你

《**蒙著嘴說愛你**》係香港男歌手姜濤喺2020年推出嘅流行歌，由紹斌/李俊緯/吳周爍作曲、陳詠謙填詞，收錄喺佢所屬組合MIRROR大碟《One and All》。首歌用嗰陣香港受疫情影響人人戴住口罩嘅情況做主題，係姜濤嘅歌當中比較多人識嘅一首。

呢首歌喺2020年4月30號發佈，嗰日亦係姜濤21歲生日，佢話趁生日正日推出呢首歌，希望可以透過歌詞去傳遞正能量，無論遇到咩嘢困難都好，都要堅持落去。

呢首歌係姜濤出道以嚟第四首派台歌，亦係喺2020年第一首派台歌，派台期間攞到「中文歌曲龍虎榜冠軍歌」，更攞到嗰年度嘅「叱咤樂壇我最喜愛歌曲大獎」。

呢首歌嘅MV，請到MIRROR隊友楊樂文（Lokman）、江𤒹生（AK）、盧瀚霆（Anson Lo）同呂爵安（Edan）客串演出，皆因MV個拍法係用熒光幕代替真人出現喺鬧市，所以喺室內拍就得。而呢隻MV累計有超過二千一百萬次點擊率。

## 派台歌成績

### [[903專業推介|叱吒903專業推介 走勢]]

### [[中文歌曲龍虎榜|香港電台第二台 中文歌曲龍虎榜 走勢]]

### [[新城知訊台|新城勁爆本地榜 走勢]]

## 串流平台派歌成績
### 日榜

## 其他榜單表現

### AEG Music Channel歌曲排行榜 走勢

## 獎項

* 2020年度叱咤樂壇流行榜頒獎典禮- 叱咤樂壇我最喜愛的歌曲大獎
* 2020年度YAHOO!搜尋人氣大獎 - 人氣 MV大獎
* 2020 JOOX TOP MUSIC AWARDS 2020 總選 - 年度TOP聽推介本地歌曲-第8位
* GG音樂流行榜2020年度卓越之選 - 樂迷投選最受歡迎歌曲
* PROMAX AWARDS GLOBAL EXCELLENCE - Music Video or Short Subject Video 銅獎 

## 文化影響
呢首歌係姜濤甚至係Mirror其中一首最為人熟悉嘅歌曲，因此亦引來一啲二次創作。

* Mirror另一成員王智德（Alton）喺2021年5月，就上載咗一個自嘲嘅二次創作版本，歌詞提到自己入不敷支但好在有阿媽嘅照顧。呢首歌版本，就連姜濤本人都大讚。
* 網絡創作人晴天林喺2021年5月亦二次創作咗呢首歌，推出新歌《蒙著嘴說愛國》，揶揄香港政府喺武漢肺炎抗疫嘅政策，例如香港政府採用科興疫苗嘅副作用，以及香港政府強行打壓民主選舉等。
* 澳門網絡名人膠街架喺2021年6月二次創作呢首歌，推出《蒙著嘴唸佛經》，歌詞混合佛教同埋一啲惡搞內容，就連MV入面唔同人嘅走位鏡頭，都模仿咗原曲。
* 高登音樂台喺2021年7月推出二次創作歌曲《沉落水咪理你》，歌詞內容環繞鄭州水災，揶揄水災係中國人現眼報嘅結果，同埋明明災情嚴重但媒體都無如實報導，MV仲穿插一啲小熊維尼嘅影片嚟揶揄習近平，仲有啲鏡頭去咗台中極光情境旅館拍攝。
*2024年新春嗰陣ViuTV推出開台第8年以嚟頭一隻賀年歌《蒙著牌恭喜你》，由《P1X3L 5G 八星賀歲》主持P1X3L、5G（Alice、Ash、Sica、WinWin、Yoyo）主唱。

## 參考
泫希

**泫希**（；），原名**林芷彤**，係香港女歌手，2020年出道。佢個藝名係公司特登搵師傅改，「泫」有朝早霧水意思，希望保持初心；「希」就代表希望能用自創歌感染人哋嘅生命。頭一隻派台歌《Take Care》有三個版本，分別係粵語、國語同英文：「比較擅長國語同英文歌，唱廣東話歌咬字有待改進」。

## 歌
*《Love You Dearly》
*《蝴蝶》（ViuTV《假設性無罪》片尾曲）
*《Take Care》
*《夢樂園》

## 參考

## 連出去
*
*
基督教香港信義會

**基督教香港信義會**（，簡稱：香港信義會）係香港信義宗教會。

信義宗教會嘅產生係源於十六世紀嘅改教運動。

十九世紀末宣教士從德國、北歐、美國來到中華大地傳道，在東北、山東、陝西、河南、湖北、湖南、廣東等地建立教會、學校、 醫院等。中華信義會，信義神學院和信義書報部於二零年代先後成立。1948 年 12 月 1 日，信義神學院從湖北灄口搬去香港，神學院畢業生在港展開福音工作，藉著設立堂會、興辦學校及社會服務來傳揚福音。

1954 年 2 月教會代表喺道風山舉行第一屆總議會，正式成立「基督教香港信義會」。

佢係香港基督教協進會會員教會之一。

## 會徽
基督教香港信義會採用作為佢嘅會徽。

## 歷史
1954年2月27號，全部響香港嚟自信義宗堂會代表參加咗響沙田道風山搞香港信義會嘅成立典禮。最初喺1920年代中華信義會建立， 信義宗神學院同信義書局成為香港信義會嘅部份。

佢喺1957年加入成為世界信義宗聯會（）成員。
佢亦係香港基督教協進會會員教會。

## 參考

## 睇埋
*基督教香港信義會信愛學校
*基督教香港信義會元朗信義中學
*基督教香港信義會心誠中學
*基督教香港信義會南昌幼稚園 學校網頁

## 出面網頁

*
*Lutheran World Federation listing

類:世界信義宗聯會會員
類:香港信義宗
P.S. I Love You

《**P.S. I Love You**》係香港歌手張敬軒出嘅第十二張大碟，第二張新曲加精選大碟。呢張唱碟計劃過喺2010年10月推出，當時定位做一張新專輯，叫做《Why Not?》，但因為張敬軒患肺炎影響錄音工作而要一再延期，到2011年4月11號終於決定喺四日後（4月15號）出精選集，而《Why Not?》亦因為咁押後咗一年，預定到2012年3月推出（《Why Not?》最終喺2012年7月27號出）。

## 簡介
專輯主題係「生離死別」，第一主打歌係《Deadline》，而第二主打歌係《P.S. I Love You》。隨大碟附送一張DVD，入面有三隻主打歌同另外五隻歌歌MV、專輯製作過程同部分《張敬軒 Moov Live 2010》音樂會嘅片。

2011年6月14嘅，環球唱片宣佈為《P.S. I Love You》出第二版，喺6月29號出，第二版入面多加一片CD，入面有兩隻佢喺四月到六月時錄音嘅新歌同一隻新歌混音版本。

## 曲目

## MV

## 版本
;原定 
*CD+DVD第一版，一張CD同一張DVD，十隻歌。
*CD+DVD第二版，一張CD同一張DVD，十五隻歌。
;最終
*CD+DVD第一版，一張CD同一張DVD，十六隻歌，三隻新歌。
*2CD+DVD第二版，兩張CD同一張DVD，十九隻歌，六隻新歌。

## 參考
塔石體育館

**塔石體育館**（；），簡稱**塔石館**，係澳門一個室內體育館，喺東望洋街，正門同華士古達嘉馬花園相連，塔石廣場對面，喺2004年11月16號落成啟用，佔地面積達5,539平方米。

塔石體育館曾經用嚟做第四屆澳門東亞運動會、第一屆葡語系運動會、第二屆亞洲室內運動會比賽場地。

## 設計
塔石體育館加入咗一啲環保元素，場館頂部同部分外牆採用天然光作為場館光源之外，亦安裝咗電動隔光幕簾以控制天然光強弱度。另外，體育館亦設有滲透式冷暖系統以調節場館嘅室內溫度。

## 設施
### 主場館
主場館（又叫A館），場館高度15米至22米，可設有最多3,295個座位，當中1,120個座位係活動性可伸縮座位。比賽面積45.4米x36.4米，當設置伸縮座位後嘅比賽面積係36.4米x25.6米；場館內設有一個640米x384米液晶電子顯示屏。主場館可以用嚟籃球、武術、空手道、籃球、排球、手球、乒乓球、羽毛球、室內五人足球、跆拳道、學校體育課、學校畢業典禮同其他體育文化大型活動用途。

### 副場館
副場館（又叫B館）場館高度7米，場地面積係320米x384米；場館內設有一個640米x384米液晶電子顯示屏，以木作為地板物料，適合用作籃球項目活動以同提供學校作體育課之用。

### 青年試館
**青年試館**（）；2007年2月前叫做**塔石青年活動中心**（）喺高偉樂街塔石體育館裏面，係澳門教育暨青年局轄下嘅其中一個以興趣班同青少年課餘活動為主嘅青年中心，青年中心喺1994年設立，兩年後增設心理輔導同生理諮詢等服務；2005年因社會發展而增加休閒教育以提升澳門青少年生活品質。青年試館設有閒聊館、博學堂、青年社團公用辦公室、綜合活動室同展覽廊等設施。

## 參考

## 出面網頁
*澳門體育局-塔石體育館
波蘭波 io

**波蘭波 io**（）係根據波蘭波整出嚟嘅一個2D射擊遊戲。正式發行日期係2019年1月8號。佢大概嘅玩法係先同自己揀一個國波，然後再揀一種地形同遊戲模式，用武器打低其他國波嚟完成每種遊戲模式嘅任務。

## 拎
* kugeln.io
地平說

（）係指「相信地球係平」嘅諗法。到咗廿一世紀初，地平說已經畀科學界一致視為錯誤。

## 睇埋
*地球
*藍色波子
倒數勾股定理

**倒數勾股定理**（），俗稱**倒勾定理**，係勾股定理嘅倒數版本。定理如下a^{-2}+b^{-2}=h^{-2}，當中 a,b 係兩條直角邊，h係以斜邊為底嘅高。

## 睇埋
* 勾股定理
散度

**散度**（**divergence**）係向量微積分嘅一個概念，適用喺多變量向量場函數。一個多變量向量函數嘅散度係一個多變量純量函數。散度嘅意思係，對於投射喺一個座標平面嘅多變量純量函數，由佢喺每一個點嘅散度可以知道喺嗰一點附近嘅區域，個向量場有幾傾向（即係睇落有幾似）係由嗰一點作為源頭而散開。散度通常寫做 \nabla\cdot\mathbf{u}。

## 定義
散度嘅定義要用到Nabla 算子嚟表示。對於一個多變量向量函數 \mathbf{u}(x_1,...,x_n)=\sum_{i=1}^n\vec e_i u_i(x_1,...,x_n)，佢嘅散度係：

\nabla\cdot\mathbf{u}=(\sum_{i=1}^n\vec e_i\frac{\partial}{\partial x_i})\cdot(\sum_{i=1}^n\vec e_i u_i)=\sum_{i=1}^n\frac{\partial u_i}{\partial x_i}

譬如喺 \R^3 平面上，散度係：

\nabla\cdot\mathbf{u}=(\mathbf{i}\frac{\partial}{\partial x}+\mathbf{j}\frac{\partial}{\partial y}+\mathbf{k}\frac{\partial}{\partial z})\cdot(u_1\mathbf{i}+u_2\mathbf{j}+u_3\mathbf{k})=\frac{\partial u_1}{\partial x}+\frac{\partial u_2}{\partial y}+\frac{\partial u_3}{\partial z}

## 散度嘅視覺化
想搞清楚散度嘅概念，去 https://www.youtube.com/watch?v=ThxMvNPMitE&t=226s 睇下。
倒瓦答失里

**倒瓦答失里**（），明朝哈密國忠順王，蒙古貴族，叫**哈力鎖魯檀**，係忠順王卜答失里個仔。阿媽係弩溫答失里，瓦剌脫歡個女。

明正統四年（1439年）卜答失里死咗之後，嗣位。當時哈密種族雜居，頭領唔節制，人心渙散，勢力漸衰。第二年，都督皮剌納勾結瓦剌人猛可卜花想要謀殺佢，唔成功。瓦剌、吐魯番汗國、沙州衛、罕東衛、赤斤蒙古衛經常攻擊哈密。1443年，佢舅舅瓦剌也先攻打哈密，擄走倒瓦答失里嘅母親老婆返去瓦剌。也先威脅倒瓦答失里去見佢，倒瓦答失里稟奏明朝，也先之後放返佢嘅亞媽老婆。正統十年（1445年），也先再次擄走倒瓦答失里嘅亞媽老婆同細佬仲有撒馬爾罕貢使百幾人，要挾佢歸附。1448年，倒瓦答失里親自到瓦剌，歷時幾個月。明朝知道之後詰責於佢。第二年，也先侵明，發生土木堡之變，哈密稍為安定。明景泰三年（1452年），倒瓦答失里派捏列沙朝貢明朝，明代宗因為倒瓦答失里同瓦剌暗通，冇授予倒瓦答失里官爵。明天順元年（1457年）倒瓦答失里死咗，佢細佬卜列革繼位。

## 參考
*《明史》
工商管理

**工商管理**（）係指打理一個商業組織嘅學問，包含咗
*管理學
*市場學
*會計學
*金融學
... 等嘅商學。

## 睇埋
*工商管理學士
*工商管理碩士
自動門

**自動門**係識得自己開閂嘅門，通常有人行埋去就會開，人走開咗就會閂，多數都用玻璃做。
趟門

**趟門**係門嘅一種，用打橫方向（向左或者向右）趟開度門同閂埋度門，通常門頂或者門底會有條軌方便趟。
Hins Live in Passion 張敬軒演唱會2014

《**Hins Live in Passion 張敬軒演唱會2014**》係香港歌手張敬軒個人第六個大型演唱會。響2014年10月24至26號、2015年11月7號、2016年2月27號同2016年7月9號搞。

## 簡要
呢次演唱會喺2014年10月24至26號就響紅磡體育館搞；2015年11月7號呢場響廣州新體育館搞；2016年2月27號響金光綜藝館搞；2016年7月9號響雲頂雲星劇場搞。

## 曲目

## 軼聞
喺2019年嘅反送中運動度，張敬軒回覆網民留言嗰陣，佢話佢個「腦」已經寫咗喺2014年嘅演唱會場刊入面。而事後翻查，場刊正係講緊《Hins Live in Passion 張敬軒演唱會2014》，寫住「人們的自由慢慢被束縛」同「伸張的正義突然被抹黑」等字句去回應網民。

## 參考資料

## 連出去
*Hins Live in Passion 張敬軒演唱會2014 Youtube官方頻道
摺門

**摺門**係門嘅一種，由至少兩塊板組成，用打橫方向（向左或者向右）拉開，度門就會摺埋（開咗度門）；向相反方向拉，度門就會攤返開（閂咗度門）。
車門

**車門**係車嘅門，畀人可以出入交通工具，有啲係用人手開閂，另一啲係用電控制開閂。同其他類型嘅門嘅主要分別，係門出面同門入面個樣可以好唔同。
Grab

**Grab**（前身係**MyTeksi**）係一間喺東南亞地區提供服務嘅技術公司同，總部喺新加坡，由陳炳耀同陳慧玲喺2012年馬來西亞雪蘭莪州八打靈再也創立嘅流動應用程式。

呢個該應用程式提供載客車輛出租服務。乘客可以透過傳送簡訊或是使用流動應用程式嚟預約載客車輛，應用程式仲可以追蹤車輛位置。

## 業務範圍
截至2018年9月16號，Grab喺以下地區提供服務。

## 睇埋
*Uber

## 註

## 參考

## 出面網頁
*Grab官方網站
我的夢想我的路

《**我的夢想我的路**》（）係香港歌手張敬軒出嘅第一張精選集、第五張唱碟。喺2005年7月31號由幾何文化發行。

## 曲目

## 參考
Hins' First

《**Hins' First**》係香港歌手張敬軒出嘅第一張細碟，亦係佢第一張出嘅唱碟。喺2001年8月3號由幾何文化發行。

## 簡介
第一版只得內地版。第二版版係CD+VCD，都係只得內地版。

## 曲目

## 參考
演員錄音

**演員錄音**（）係音樂舞台劇入面嘅錄音。佢嘅作用係攞嚟將表演入面嘅歌錄低同格式化佢，跟住畀觀眾去聽。

## 睇埋
*百老匯劇場
*音樂劇
波德申

**波德申**（，簡稱）係馬來西亞森美蘭州第二大城市，喺首府芙蓉外32公里嘅海岸，係馬來西亞出名嘅旅遊度假勝地。

波德申係一個馬來人、華人、印度人混雜嘅小鎮。

## 交通

### 公路
有公路連接波德申至西馬主要城市，好似南部城市新山、首都吉隆坡、北部檳城等。

## 市內交通
主要靠自己揸車、Grab，市入面唔多的士。

## 圖

File:Portdickson 005.jpg|波德申海灘
File:Portdickson 011.jpg|海邊涼亭
File:Dawn at Port Dickson.jpg|日落


## 參考
數理化學

**數理化學**（），專門負責諗理論嘅化學研究。理論化學家會用數學模型嚟模擬化學研究嘅現象。
數理心理學

**數理心理學**（），專門負責諗理論嘅心理學研究。數理心理學家會用數學模型嚟模擬心理同行為嘅現象。
八打靈再也

**八打靈再也**（，簡稱「靈市」或「PJ」），係馬來西亞雪蘭莪州人口最多嘅城市。面積有97.2平方公里，北臨士拉央，東臨吉隆坡，南臨梳邦再也，西臨莎亞南。

八打靈再也係吉隆坡最早嘅衛星城市，係巴生谷主要經濟中心同人口聚集之地。

## 氣候
八打靈再也係馬來西亞其中一個最潮濕城市之一，全年多雨、炎熱，全年平均雨量大約3300mm。

## 地標

## 交通
有好多高速公路經過八打靈再也，包括聯邦大道、南北大道、白蒲大道、西部疏散大道（Sprint Expressway）、新班底大道（New Pantai Expressway，NPE）等。

馬來亞鐵道（KTM）旗下嘅 喺1995年開始為八打靈再也南部提供服務，境內共設有五站，包括八打靈站（Petaling）、鄧普勒路站（Jalan Templer）、甘榜拿督哈倫站（Kg. Dato Harun）、斯里斯迪亞站（Seri Setia）同斯迪亞再也站（Setia Jaya）。

1998年開通嘅輕快鐵 亦有五座車站喺境內，分別為再也花園站、亞洲再也站、百樂花園站、幸福花園站同格拉那再也站。梳邦谷站（Lembah Subang）、阿拉白沙羅站（Ara Damansara）同格林瑪麗站隨住格拉那再也線延長線喺2016年6月開通而啟用。

哥打白沙羅站（Kota Damansara）、蘇麗雅站（Surian）、珍珠白沙羅站（Mutiara Damansara）同萬達鎮站（Bandar Utama）已經喺2016年尾隨住 開通而啟用。依家起緊嘅萬達鎮－巴生綫（LRT 3）將來亦會延伸至巴生市，預計2025年起完。

## 參考
數理社會學

**數理社會學**（），專門負責諗理論嘅社會學研究。數理社會學家會用數學模型嚟模擬社會現象。

## 睇埋
*個體為本模型
運籌學

**運籌學**（；英式英文：）係一門用數學上嘅分析方法（例如係統計學同埋最佳化等）嚟幫手做重大決策嘅領域。

## 分析方法
*統計學
*最佳化
斗湖

**斗湖**（，之前叫Tawao）係馬來西亞沙巴州第三大城市，喺沙巴州東南部。

## 氣候
斗湖氣候潮濕、多雨、炎熱，屬於熱帶雨林氣候。

## 人口
根據馬來西亞統計局，斗湖2010年總人口係412,375人。

*馬來人（包括汶萊馬來人）佔5.04%
*卡達山－杜順人佔2.73%
*巴瑤人佔13.12%
*姆魯人佔1.17%
*馬來西亞土著佔57.7%
*華人佔17.25%
*印度人佔0.36%
*其他佔2.64%

## 交通

### 機場

斗湖機場係沙巴州第二大機場，有定期航班往返新山、吉隆坡、亞庇等地。

### 市內交通
*巴士
*的士
*Grab

### 公路
有公路往返沙巴州主要城市。

## 美食
水牛牛雜米粉湯（Soto Makassar）、炸香蕉、椰奶糕點、黃姜飯等。

## 生態

## 友好城市
* 漳平市
* 查雅普拉
* 杜邁
* 
* 巴里巴里
* 望加錫

## 參考
社會選擇理論

**社會選擇理論**（**social choice theory**）係社會科學上嘅一套理論框架，重點在於分析個人層面嘅嘢（個人嘅意見或者喜好呀噉）點樣結合埋一齊形成社會層面嘅現象（例如一大班人都具有某個喜好嗰陣，會發生乜嘢事）。呢啲分析喺政治學同經濟學等嘅領域上都有用。
加拿大車呔

**加拿大車呔有限公司**（）係一間加拿大零售企業，總部係喺安大略省多倫多。佢嘅零售業務包括：

* 加拿大車呔（），佢嘅核心零售業務就係汽車服務，喺各零售店經營大型汽車維修廠；
* 加拿大車呔石油（）；
* Mark's，一間男裝、女裝、鞋同埋工作服零售商；
* FGL Sports，體育用品同運動服裝零售集團；
* PartSource，零售汽車零部件同埋配件。

2014年開始佢開始收購其他公司嘅品牌；2025年5月16號，傳媒報導佢打算以3000萬加元收購海灣百貨公司嘅商標、徽章等等嘅知識產權。 

## 攷
教育社會學

**教育社會學**（）係講緊公共制度同個人經驗點樣影響教育同埋佢嘅結果。佢係關於現代工業化社會嘅公共教育系統，包括高等、進修、成人、持續教育嘅擴張。

## 參考

## 連出去
*教育社會學喺中國嘅發展：1920-2004（法文） 
*Centre of Research on Education in China, The University of Hong Kong (HKU)
香港唱片公司一覽

以下列出香港現有／合併／撤出香港市場嘅唱片公司。

〔〕內係一齊擁有。

## 國際唱片公司

## 香港唱片公司

## 歌手或音樂人自立品牌
按姓名排序

;
;男
*MastaMic（MASTA & CO.）
*SADJAY（WEIRDO CREATIVE）
*T-Ma（藍月製作有限公司 Blue Moon Production）
*Tyson Yoshi（宏星娛樂有限公司 JUST KIDDING LIMITED）
*陳奕迅（易思音樂 EAS Music Ltd.）
*方大同（賦音樂 FU Music Limited）
*王梓軒（OMF Music Inc Limited）
*朱敏希／KW（華韻家族有限公司 Vitaz Vanini Ltd）
*何展睿（天聲音樂 ST Music Production）
*李拾壹（司琴低娃音樂 Lowland Pianist Music）
*李達仁（眾神娛樂文化有限公司 Zeus On Entertainment）
*林家謙（Terence Lam Production & Co）
*林鉫徫（拓坊 Pioneer Studio）
*林聰（Goomusic Limited）
*林德信（Ready Magic Ltd.）
*洪楗華（萬事通音樂有限公司 Manstone Music Ltd.）
*倪辰（打卡傳媒 Happy Hour Online Media）
*恭碩良（JK Music）
*袁學謙（Good Cause Digital）
*馬浚偉（On Stage Music）
*區瑞強（紫銀星音樂出版有限公司 Purple Star Music Publishing Ltd.）
*張繼聰（Halolulu Ltd.）
*曹震豪（dumb youth）
*梁漢忠（香港梵高娛樂 Van Gogh Entertainment）
*許廷鏗（自許記錄 ALFRECORDS LIMITED）
*郭富城（小美工作室 First Strong Workshop Ltd）
*陳星佑（IN Music）
*麥浚龍（Chapel of Dawn Company Ltd）
*湯駿業（Bill Bill Production）
*黃尚偉（黃尚偉製作有限公司 Conrad Production）
*廖澤洋（PMG House）
*劉威煌（珀寶製作 B. GLAMOROUS LIMITED）
*劉德華（映藝音樂 Focus Music）
*鄭俊弘
*黎曉陽
*霍羿文（MV. STUDIO）
*鮑比達（展变媒介有限公司 Evolution Media Limited）
*應智越（Ying Production）
*藍奕邦（Quiet Rebal）
*龐景峰（APP）
*嚴駿祺（Salty Crew Music Entertainment Co.）
;女
*Hey Rachel（1516 Productions）
*Kendy Suen／孫曉賢（K Studio Workshop Ltd）
*Kiri T（Kurious Grocery Ltd.）
*Luna Is A Bep（Nugget Group）
*Robynn Yip／葉晴晴（Rye Music Studio）
*Serrini（鑽石娛樂 Jengs Bunka）
*陳凱詠（Drip Drip Studio）
*王馨平
*朱紫嬈（Art-Star (HK) Limited）
*何雁詩（Ho Stephanie）
*岑寧兒（如此有限公司 Roots Agency Ltd.）
*李樂詩（Joyce Artist）
*李璧琦（Sing Your Heart Out HK）
*周慧敏（周慧敏主意工作室 V VISION WORKSHOP LIMITED）
*倪辰（Happy Hour Online Media）
*張若希（唐韋琪才藝訓練中心 Vikki Production Company Ltd.）
*張惠雅／Regen C.（A.Room production co. / 月見）
*張新悅
*梁雪瑤（梁雪瑤工作室）
*梁詠琪
*陳青昕（Reel Music Productions）
*陳詩慧（Sevenstars Production Limited）
*鄧月平（天亞娛樂 Skyia Entertainment Limited）
*謝安琪（淺白本部 Light White Studio Ltd）
*鍾舒漫、鍾舒祺（一個人一首歌有限公司 Every Life Is A Song Ltd.）
*關心妍（晧星文化 MONO Music，Sony Music代理發行）
*黃意雅
*羅敏莊（New Century Workshop）
*黎瑞恩
;組合
*ALL FOR ONE（Freeway Entertainment）
*Blaster（Whatever Music）
*CU Again（Clothes Up Limited）
*Fiester（Cradle Creative）
*FreshLife（Pool Music Production Ltd.）
*KOLOR（神馬音樂 WhatsUp Music Limited）
*My Little Airport（My Little Airport）
*movin'
*Nowhere Boys（Now Here Records Limited）
*Pandora（Free Willer Musice）
*RubberBand（R Flat）
*Supper Moment（紅線音樂 Redline Music）
*The Black Sheepee（Whatever Music）
*The Boogie Playboys（Toei Production Limited）
*The Hertz（852 HZ）
*VSing（Apollo Music）
*YUSOBEIT（Anthology）
*Zarahn（Heear Music Ltd）
*Zpecial（Pure Music Ltd）
*太極樂隊（ImEMC Ltd）
*拾荒客／Ragpickers（拾荒客Ragpickers）
*惡夢扭蛋（CIRCE MUSIC PRODUCTION LIMITED）
*達明一派（人山人海 People Mountain People Sea）
*雷同二友（雷同二友工作室）
*關勁松的Astrology（Astrology Records）

## 參考

## 連出去
*Phonographic Performance (South East Asia) Ltd 代表列表
*ifpihk 會員名單
最後一屆口罩小姐選舉

《**最後一屆口罩小姐選舉**》（）係香港電視娛樂製作嘅選美真人騷節目，喺2021年3月22號到4月2號逢禮拜一到五21:30-22:30喺ViuTV常規播出，由ERROR（梁業、何啟華、郭嘉駿、吳保錡）主持；而《**最後一屆口罩小姐選舉總決賽**》就喺4月11號禮拜日晚20:30-22:15現場直播，由強尼同蔡宛珊主持。節目嘅參選佳麗都係戴住口罩遮住大半個樣。節目係屬於《ViuTV 2021》「一小時皇牌真人Show系列」，由「日本NONIO無口氣牙膏」冠名贊助；節目入面用嘅口罩就由「masklab HK」贊助同埋提供。

## 參賽者
節目吸引咗超過一百人參加，第1集開頭節目組已經預先揀咗40強再畀主持評選，到第2集尾就已經淘汰淨返20強，佢哋會被分成4組，5人一組，每組由一位主持做導師，再經過三輪淘汰賽，到第10集會選出最後8強參加總決賽。

根據節目規則，節目一開始唔會公開參賽者嘅身份，要到畀人淘汰或者留到最後先至會公開。不過當電視台喺官方Facebook專頁公佈40強入選名單嘅相，雖然相中人都有戴口罩，已經畀一啲網民認出部份參賽者身份，當中有唔少人之前都有拍過ViuTV節目。

### 20強參賽者名單

### 其他已知身份嘅落選40強參賽者

## 獎
總決賽排名由全民投票（佔30%）同評判團（佔70%）決定，另外入唔到總決賽嘅12個廿強參賽者亦都可以競逐「除罩最靚獎」，百分百由全民投票決定。而全民投票係喺ViuTV Facebook專頁度畀人投「心心」，再用「心心」數量去計。

### 8強名次

## 每集一覽

## 註

## 參考

## 出面網頁
*ViuTV：最後一屆口罩小姐選舉
*ViuTV：最後一屆口罩小姐選舉總決賽
*MakerVille - 最後一屆口罩小姐選舉

## 電視節目變遷
軍事社會學

**軍事社會學**（）係社會學嘅其中一個分支。佢同C. Wright Mills嘅傳召去連接個人社會去更闊嘅社會結構有緊密嘅關係。軍事社會學目標係當佢係一種社會團體去系統化咁讀，而唔係當佢係軍事組織去讀。呢個高度獨立嘅學科分支係探究一啲議題關於唔同群體入面嘅人事當考慮到佢哋嘅共同利益，例如志業同應對上嘅生存而做出集體性脅迫嘅行動。軍事社會學都會關注政軍關係同埋其他群體或政府機構之間嘅互動。

## 參考

## 文獻
* Armed Forces & Society
* Caforio, Giuseppe, (ed.), *Handbook of the Sociology of the Military*, Kluwer Academic/Plenum Publishers, 2006
* Grandstaff, Mark. "Military Sociology" in Charles Messenger, ed. *Reader's Guide to Military History* (2001) pp 363–64 online; evaluates major books
* Malesevic, Sinisa. 2010. *The Sociology of War and Violence*. Cambridge: Cambridge University Press.
* Paparone, Chris. 2013.  *The Sociology of Military Science.*  NY: Bloomsbury.
* Sarkesian, Sam C., Williams, John Allen, Bryant, Fred B., *Soldiers, Society, and National Security*, Lynne Rienner Publishers, Boulder, 1995
* Segal, David and Morten Ender. 2008. “Sociology in Military Officer Education.” *[[Armed Forces & Society]]*, vol. 35: pp.&nbsp;3–15. http://afs.sagepub.com/cgi/content/abstract/35/1/3
* Ender, Morten; Ryan Kelty and Irving Smith. 2008. “Sociology at West Point.” *[[Armed Forces & Society]]*, vol. 35: pp.&nbsp;49–70. http://afs.sagepub.com/cgi/content/abstract/35/1/49
* Kawano, Hitoshi. 2008. “The Expanding role of Sociology at Japan National Defense Academy: From Not to Some and More?”*[[Armed Forces & Society]]*, vol. 35: pp.&nbsp;122–144. http://afs.sagepub.com/cgi/content/abstract/35/1/122
* Obraztsov, Igor. 2008. “Teaching Sociology in Military Educational Institutions of Russia.” *[[Armed Forces & Society]]*, vol. 35: pp.&nbsp;162–179. http://afs.sagepub.com/cgi/content/abstract/35/1/162
* Kucera, Thomas (2014). "The Strategic Significance of Ethical Imperatives The Case of the German Armed Forces" *[[Armed Forces & Society]]* Available Online
* Paparone, Chris (2017) http://journals.sagepub.com/doi/abs/10.1177/1350508417693853 "How we fight: A critical exploration of US military doctrine." Organization 24, no. 4 (2017): 516–533.
電腦代數

**運算代數**（**computer algebra**）係指研究點樣開發用嚟操控數學物體（代數）嘅演算法同電腦軟件嘅領域。
運算數論

**運算數論**（**computational number theory**）係數學同電腦科學上嘅一門交界領域，研究點樣用運算方法（演算法等）調查同解決數論同算術幾何學上嘅問題。
數學物體

**數學物體**（**mathematical object**）泛指任何喺數學上可以清楚噉定義並且用嚟分析嘅嘢。
種族同民族關係社會學

**種族同民族關係社會學**（）係讀緊喺社會唔同層面度，喺社交、政治、經濟方面同人種、族裔間嘅關係。呢方面嘅學習包括系統化去學種族歧視，例如同埋喺唔同人種同族裔群體間嘅其他複雜社會進程。

喺人種同族裔嘅社會學分析度就成日同後殖民理論、社會學其他範疇（社會分層、）有拏棱。喺政治施政方面，族裔關係就會喺文化同化同多元文化主義去探討。

## 文獻

* Banton, M. 1987. Racial Theories. Cambridge: Cambridge University Press.
* Ellis, J. 2011. Race Relations | Culture and Ethnicity. USARiseUp
* Feagin, J. 2003.   Racial and Ethnic Relations. Prentice Hall (8th edition)
* Gibson, Robert. 1978.   Booker T. Washington and W. E. B. DuBois: The Problem of Negro Leadership. Yale
* Jenkins, R. 2008. Rethinking Ethnicity. London: Sage (2nd edition).
* Malesevic, S. 2004. The Sociology of Ethnicity. London: Sage.
* Omi, M. & Winant, H. 1986. Racial Formation in the United States. New York: Routledge
* Vera, H; Feagin, J. 2007. Handbook of the Sociology of Racial and Ethnic Relations. Springer
* Wilson, H. 2006.   The Sociology of Racial and Ethnic Relations. Bryant
* Zuckermann, Ghil'ad et al. (2015), *ENGAGING - A Guide to Interacting Respectfully and Reciprocally with Aboriginal and Torres Strait Islander People, and their Arts Practices and Intellectual Property*, Australian Government: Indigenous Culture Support.
麻坡

**麻坡市**（，，泰米爾話：**மூவார்**），又叫**香妃城**（**Bandar Maharani**）、**王城**（**Bandar Diraja**）。屬於馬來西亞柔佛州麻坡縣縣府。佢喺柔佛州西北部，麻河下游，係麻河下游同柔佛北部重要產業城市。全市面積有135.2平方公里，人口有大約247,957人，係柔佛人口第三多嘅城市。

## 人口
根據2010年馬來西亞統計局人口普查，麻坡人口大約247,957人。

### 語言
受鄰國星加坡嘅講華語運動影響，麻坡後生一代華人多數講華語，好少講自己鄉下語言，好多新一代唔識講自己鄉下話。馬來人同印裔分別用返自己語言，馬來語、泰米爾語同旁遮普語，有少部分用英文，不過絕大部分都識馬來語。

### 宗教及文化
麻坡華人多數信佛教或者道教，亦有啲人信基督新教同天主教。差唔多全部馬來人信伊斯蘭教，印裔淡米爾人信印度教、基督教或者天主教，而印裔旁遮普人信奉錫克教。

## 氣候
同絕大多數馬來西亞城市一樣，麻坡全年炎熱、潮濕、多雨，屬於熱帶雨林氣候。

## 交通

### 公路
有公路連接新山同西馬大部分城市。

### 鐵路
馬來亞鐵道 (KTM) 連接麻坡同吉隆坡、怡保、芙蓉等其他城市。

## 嘢食

麻坡嘢食包括：

*肉骨茶
*油炸鬼
*烏打
*蚝煎
*燒魚
*海南雞飯球
*沙爹
*蝦麵：麻坡嘅蝦麵同馬來西亞其他地方唔同，呢度啲蝦麵係炒嘅，而其他地方除非有特別註明係炒蝦麵，一般都係湯麵。
*燒肉飯
*巴冬啊叄魚
*mee siput
等

## 名人
 
*拿督賽阿都卡迪爾－第8任柔佛州務大臣（1952/02/20 - 1955/06/05）
*拿督旺依德利斯－第9任柔佛州務大臣（1955/10/01 - 1959/06/16）
*丹斯里哈山·尤諾斯－第10任柔佛州務大臣（1959/06/27 - 1967/01/31）
*丹斯里奧斯曼·沙阿－第11任柔佛州務大臣（1967/02/01 - 1982/04/29）
*丹斯里慕尤丁－第13任柔佛州務大臣（1986/08/12 - 1995/05/03）、第10任馬來西亞副首相（2009/04/10 - 2015/07/28）、第8任馬來西亞首相（2020/03/01 - 2021/08/16）、馬來西亞看守首相（2021/8/16 - 2021/8/21）
*拿督斯里卡立諾丁－第15任柔佛州務大臣（2013/05/08 - 2018/05/02）
*拿督沙魯丁嘉瑪－第17任柔佛州務大臣（2019/04/14 - 2020/02/25）
*－柔佛州議會議長（2018/06/28 -）
*拿督－首任馬來西亞上議院主席
*敦拉哈諾亞－阿都拉薩首相老婆、納吉首相阿媽、莫哈末諾個女
*丹斯里－第4任馬來西亞國家銀行總裁(1986/06/01 - 1994/05/31)
*拿督－第2任馬來西亞證券委員會主席（1999/03/01 - 2004/02/29）
*丹斯里－第3任馬來西亞總檢察長（1963/01/01 - 1977/08/07），首名馬來西亞人擔任呢個公職
*敦阿旺·哈山－第5任檳城州元首
*－馬來西亞衛生總監（1991 - 2001）
*敦－國會上議院副議長、巫統大會主席（1978 - 2003）
*丹斯里拿督－首任國家伊斯蘭事務委員會主席（1970 - 1990）
*拿督－馬來西亞伊斯蘭陣線（BERJASA）主席
*丹斯里拿督－巫統四位創始人之一
*拿督梁維泮－馬來西亞房屋及地方政府部長，馬華代總會長，馬華副總會長
*拿督蔡銳明－馬來西亞衛生部長，馬華副總會長，人民公正黨副主席
*李萬千－左翼政治人物、華教鬥士
*敦－馬來西亞社會福利部部長、新聞及廣播部部長、巫統婦女組主席，馬來西亞首位女性部長
*－導演、編劇
*－藝人、導演、製作人，馬來西亞首位長片動畫師
*郭清江（Kuik Cheng Kang）－《星洲日報》總編輯
*許國偉（Koh Kok Wee）－《南洋商報》新聞編輯，988電台主持人，時事評論員
*丹斯里佐漢嘉化－《馬來前鋒報》總編輯，國家語文出版局主席，首要媒體集團主席，新海峽時報董事
*拿督－國家語文出版局主席，全國寫作人協會主席，馬來西亞常駐聯合國教科文組織大使
*陳立武（Lip-Bu Tan）－芯片創投之父，華登國際創始人兼董事長，益華電腦（Cadence）執行長，惠普、施耐德電機同軟銀集團董事
*拿督斯里鄭水興（Tee Sw Heng）－房地產投資顧問，專欄作家，《新海峽時報產業》周刊編輯，《大馬房地產》雜誌出版人
*拿督蔡兆源（Chua Tia Guan）－稅務專家，首相署利商特工隊（PEMUDAH）資深委員，宏願理財機構稅務及財務諮詢總監，馬來西亞同星加坡漢堡王（Burger King）嘅擁有者
*鮑一凡－風水師
*張鐘霖－馬來西亞廣播電視台TV2華語新聞主播
*劉湘靈－八度空間華語新聞主播
*莊文傑（Chong Boon Keat）－AstroAEC頻道華語新聞主播
*葉詩妮 (Yap Xi Ni) — 馬新社電視華語新聞主播
*蔡沁凱 (Chua Qin Kai) — 新傳媒8頻道《獅城有約》主播
*黃明志 (Wee Meng Chee) －歌手，音樂人，導演，制作人
*娜娜·馬哈讚 — XFM電台主持人、電視節目主持人、演員、歌手
*葉錦福（Yap Kim Hock）－羽毛球員，同謝順吉拍檔，多次獲得國際羽球賽事冠、亞軍，包括1996年為馬來西亞奪下奧運史上首個銀牌
*蔡佩璇－電視藝人
*淩霄－歌手、演員，移民咗去新加坡
*陳美光－歌手、演員，早年移居新加坡
*何蔚庭－旅居台灣嘅電影導演，2005年憑短片《呼吸》奪得康城影展國際影評人周兩個獎，同憑長片《台北星期天》奪得2010年金馬獎最佳新導演
*范俊福－唱片制作人、詞曲作者，係馬來西亞首位將本地福建歌曲創作同歌手帶去台灣發片嘅音樂人
*顏慧萍－2011年Astro新秀大賽獲得冠軍，第一屆華人星光大道第五名

## 參考
恐怖主義社會學

**恐怖主義社會學**（）係社會學入面出現緊嘅分支。呢個分支係想明白恐怖主義係社會現象嘅一種，人同埋國家點樣去應對呢啲事情。恐怖主義社會學係唔會同撈亂，而批判恐怖主義學習有時同恐怖主義心理學重疊。

## 概念
喺恐怖主義社會學去睇恐怖主義係一個「社會建設」喺現實世界係唔應該有嘅。

## 睇埋
*社會衝突
*衝突社會學

## 參考

## 連出去
* Terrorism and Political Violence
香港理工大學建設及環境學院

**香港理工大學建設及環境學院**（）係香港理工大學一個學院，由建築及房地產學系、屋宇裝備工程學系、土木及環境工程學系同埋土地測量與地理資訊學系組成。2021年，呢個學院有大約115位全職學術人員。

## 參考

## 出面網頁
*
克羅地亞狂想曲

《**克羅地亞狂想曲**》（）係由作曲家譜寫，並收錄喺克羅地亞青年鋼琴家Maksim Mrvica嘅唱碟《The piano player》2003入面，呢隻鋼琴曲講咗1991年克羅地亞獨立戰爭爆發後，城市四圍都殘垣斷壁，血色夕陽映襯住淚光同塵，節奏明快而又畫面悲壯。呢隻歌係馬克西姆巡迴音樂會一定會揀嘅歌，同時都表達咗馬克西姆對自己國家同民族有幾咁鐘意。

## 曲目
#  (Remix) (Ernest Gold)
#  (Remix) (N. Rimsky-Korsakov)
# Croatian Rhapsody (Remix) (Tonči Huljić)
#  (Remix) (Lalo Schifrin)
# Hall of the Mountain King (Remix) (E. Grieg)
# Claudine (Remix) (Tonči Huljić)
# Samba de Roda (Tonči Huljić)
# Child in Paradise (Remix) (Tonči Huljić)
# Above the Clouds (Tonči Huljić)
# Wonderland (Remix) (Tonči Huljić)

## 參考
第16號鋼琴奏鳴曲 (莫札特)

**C大調第16號鋼琴奏鳴曲**（），作品號**[[克歇爾目錄|K]]. 545**，係莫扎特為初學者而寫嘅作品，呢隻歌副標題所以寫咗「簡易嘅奏鳴曲」（，或）。

## 創作背景
呢隻歌嘅創作背景到依家都重未知。雖然莫札特喺1788年6月26號將呢隻歌加入作品目錄入面（同第39號交響曲同一日期），但去到莫札特過世後（1805年）先至出版。

## 分析
完成成隻歌要用大約12分鐘。

## 參考

## 連出去

* 
*  
* 莫扎特第16號鋼琴奏鳴曲樂譜
第16號鋼琴奏鳴曲

**第16號鋼琴奏鳴曲**可以係：
*第16號鋼琴奏鳴曲 (莫札特)
*第16號鋼琴奏鳴曲 (貝多芬)
年度維基友

**年度維基友**（）又叫做**占保獎**（Jimbo Award），係維基百科創辦人占美·威爾斯喺2011年設立嘅年度獎項。呢個獎跟慣例喺每年嘅維基狂歡節上頒發，用來凸顯喺維基媒體計劃入面有住重大成就嘅個別維基友。

年度維基友嘅得獎者有：拉文·肯哲克罕努利、「丹米」（Demmy）、雷米·馬蒂斯、伊霍爾·柯斯登柯、埃米莉·坦普爾-伍德、羅西·斯蒂芬森-戈德奈特、費利克斯·納蒂、法哈德·法特庫林、艾穆娜·米祖尼同埋一位「默存心中」嘅匿名編輯。而除咗主要獎項外，威爾斯仲畀過5個人「榮譽獎勵」。

## 睇埋
*維基友

## 參考
新道家

**當代新道家**，又叫做**現代新道家**。呢個係一個嘅新名詞，亦可以代表公元三、四世紀嗰陣嘅玄學。就好似老子所講「玄之又玄，眾妙之門」，玄學呢個名就代表咗道家嘅延續。最先提出新道家概念嘅係馮友蘭，隨後由中國科學院自然科學史研究所嘅研究員董光璧發展 ，佢喺《當代新道家》入面提出咗兩種文化嘅分裂，一個係科學、一個係人文。佢認為古時人文之柱高過科學之柱，但係到咗現代就啱啱相反。雖然現代科學發達，但係人文就有漸漸被忽視嘅傾向。董光璧認為，如果只着重科學發展，就無法體驗科學嘅內在美，亦無法喺自然界內部提出美呢樣嘢。其中，新道家更加超越咗老子對「道」嘅描述，呢批人嘅研究開始探討現實究竟係存在定係唔存在。

## 背景
國立臺灣大學哲學教授賴錫三認為，思考新道家應該喺唔同精神向度同埋唔同領域入面去展現。噉樣唔單止可以喺「齊物論」入面搵到「物化」嘅基礎，亦都可以喺文化現象背後搵到存有論，噉樣就可以令新道家成為有根之學。跟住呢個方向，就有可能產生出道家模式嘅心理學、美學、無為政治理論、放任自由經濟等等。

## 定義
許抗生認為，新道家係「崇尚自然嘅和諧同埋人同自然嘅和諧」，呢個係歷史嘅必然產物。而新道家，應該包含兩方面嘅內容：一個係應屬道家，另一個應該係「新」嘅道家，重點係「新」同「舊」嘅相對。亦即係話應該係同先秦道家有啲唔同。

許抗生同時參考咗新儒家嘅定義，佢認為道家發展史上係有劃時代嘅意義，就好似宋明理學吸收咗先秦儒家嘅思想。宋明理學提出咗以天理作為宇宙嘅根本思想，突破咗先秦儒家嘅學說；而魏晉玄學同埋黃老之學亦都有「名教即自然」、「值心而行」同埋「以無為體」嘅思想，呢樣都係突破咗先秦道家嘅學說。所以宋明理學可以稱為新儒家，調返轉魏晉玄學亦都可以稱為新道家。 

## 代表人物
陳鼓應將以下學者列為新道家代表人物 ：

* 嚴複
* 王國維
* 章太炎
* 金岳霖
* 方東美
* 宗白華
* 湯用彤
* 蒙文通

## 睇埋
* 道家
* 新儒家
* 陳鼓應

## 註

## 參考
鐵路迷

**鐵路迷**（），又叫**鐵道迷**、**軌道迷**、**火車迷**，意思指鐵路同火車嘅愛好者，講緊係業餘性質上對鐵路有興趣，以至迷上佢嘅人。喺亞洲區，「**鐵道迷**」一詞喺台灣同日本比較常用。中國大陸、香港等地多叫「**鐵路迷**」、「**火車迷**」或純粹以「**鐵迷**」、「**鐵膠**」（香港） 去叫。

## 世界各地嘅鐵路迷
### 香港
喺香港，由於鐵路網絡同依家嘅巴士網絡有競爭；而後者嘅資訊同巴士迷文化較發達，所以單純鍾意鐵路資訊嘅鐵路迷可能比較少。其他嘅鐵路迷可能本身係巴士迷。同時做埋巴士同鐵路嘅愛好者經常被叫或者自己叫自己做「巴鐵迷」；而同時鍾意巴士、小巴、鐵路、道路交通建設、飛機同輪船嘅就做咗「交通迷」。

一般人好難攞到同香港鐵路系統有關嘅詳細資訊：因為香港嘅鐵路運營公司用「基於商業、保安或版權保護」等理由，好少對外分享香港鐵路運輸資訊，例如系統嘅運作機制、工程資訊等（例如兩鐵合併後嘅港鐵員工內刊同技報，非員工或非經港鐵公司認可電子裝置/VPN無法取閱或瀏覽，或者只可以憑單一連結閱讀單一期數嘅技報；令外，員工必須確保車廠內做緊解編並做緊大修嘅車（俗稱「斷卡」）盡量唔可以畀外界人士睇到。但以往九鐵公司出版嘅員工內刊《策力》就屬於少有嘅例外，會送畀大專圖書館等外間機構；而喺2004年，九鐵亦請過鐵路迷睇馬鞍山鐵路新車到港嘅卸貨過程，亦係少數例外）；而喺反對逃犯條例修訂草案運動爆發後，由於港鐵公司擔心相關資訊同車站機房佈局外泄會令示威者更容易破壞鐵路設施，所以對鐵路迷態度轉趨保守，以至單純喺鐵路站影相亦可能被指干犯遊蕩罪（似早年喺星加坡當鐵路拍攝做懷疑恐怖份子嘅行為）。至於香港鐵路基本資訊，除咗喺港鐵公司嘅宣傳印刷品、報章雜誌報導收集攞到之外，其他較深入嘅鐵路資訊，只喺一啲鐵路迷組織或鐵路資訊討論區作內部分享。另外港鐵各路線嘅車輛車種好多，都係香港鐵路迷嘅主要討論話題，有時仲會討論到前九廣鐵路同京九鐵路入面營運緊嘅車種。

不過，部分香港鐵路迷都成日收集同詳盡咁列出香港嘅鐵路資訊，包括鐵路路線、車站、列車等，去加強外界對香港鐵路系統嘅認識。

香港有過一啲鐵路迷組織，包括香港鐵路會（HKRS）、香港模擬鐵路聯盟（BVEHK）、香港鐵路聯盟（HKRU，2001年至2009年）。不過自2007年兩鐵合併後，港鐵公司將鐵路營運資訊封閉；由於呢啲鐵路迷組織成員，部分嚟自鐵路公司職員，要跟住鐵路公司政策保護公司資訊，所以佢哋好少公開宣傳組織或發放資訊，所以外人唔容易加入呢啲組織。2012年，嗰陣已經冇以純鐵路做主題嘅愛好者組織，而係做咗其他交通迷組織（如巴士迷）其中一項興趣分支。

2014年，因為網絡嘅興起同憑住西港島綫做契機，有啲從社交媒體專頁而成嘅鐵路迷組織誕生，例如MTRiders、香港鐵路發展研究組（HKRDG）、香港模擬鐵路發展中心（HKRSC）、港鐵新路綫動向（MTR Trends）等，呢啲可以被叫做新生代鐵路迷組織。以上組織通過佢嘅Facebook專頁分享香港鐵路資訊，模擬鐵路遊戲（BVE、OpenBVE）嘅香港鐵路版本製作，鐵路規劃研究同搞鐵路迷活動（如搭新通車路線嘅頭班車、鐵路攝影團等）。隻後，雖然相關專頁仲繼續發展，但多數新一代嘅鐵路迷更加鍾意去開相關嘅YouTube頻道，而內容主要以車務為主（例如唔載客列車、車次組合等）。

但係，鐵路迷界別嘅欺凌風氣都唔差得香港巴士迷界別好遠，有啲鐵路迷用Whatsapp同Facebook群組攻擊其他鐵路迷，根據一名受過欺凌嘅鐵路迷透露，鐵路迷界別經常出現冒充人哋嘅情況出現（例如YouTube帳戶），而且部分鐵路迷同有相熟港鐵職員做靠山，成日亂做嘢；另外，由於車務消息相對較為沉悶，而且相關內容經常重複，所以一啲用車務研究做重心嘅新一代鐵路迷會被批評。所以，部分人會歧視鐵路迷同巴士迷，並將佢哋污名化。另外，自反對逃犯條例修訂草案運動爆發後，由於港鐵公司嘅應變措施受公眾批評，導致部分對港鐵仲有好感嘅鐵路迷亦因為噉俾人鬧。

### 中國大陸
2021年5月14日，「中國火車迷協會」同「中國易經哲學家協會」、「中國武林書畫家協會」、「中國海派鳳凰國服藝術協會」等12家組織俾中國民政部列入第四批涉嫌非法社會組織嘅名單。

## 法律
### [[香港]]

根據香港法例第556B章《香港鐵路附例》第28H(1)(e)條，「不得在未獲港鐵公司書面同意並受依照港鐵公司所施加的條款及條件規限的情況下，使用任何錄音或錄影或拍攝器材以進行訪問或拍錄或製作影片或錄像。」，但冇嚴厲執行。但係如果齋去拍相就唔受限制。而港鐵公司喺2017年4月交畀香港立法會嘅文件裏面指出，港鐵內部考慮過喺唔影響安全下，允許用流動裝置喺鐵道範圍拍片，同時指出第28H(1)(e)條嘅合理性成疑。

### [[英國]]
英國全國鐵路系統嘅所有車站都畀影相。然而，倫敦交通局唔允許喺未經許可嘅情況下影相，但允許在喺冇輔助設備嘅情況下進行個人攝影。而泰恩-威爾地鐵就禁止任何未經系統營運商許可嘅攝影。

## 註

## 連出去
;中國大陸
*海子鐵路網
*鐵道論壇
*中國鐵路車迷網
*地鐵族
*知乎-鐵路話題

;台灣
*臺灣鐵道網
*中華民國鐵道文化協會

;香港
*
*
*
*
*
*
*香港鐵路大典
*香港鐵路會（HKRS）
*GORailTravel鐵路旅行

## 相關文
*收藏
雙溪大年

**雙溪大年**（，簡稱「大年」或者「SP」）係馬來西亞吉打州最大城市，喺吉打州中部瓜拉姆達縣，係吉打州最大嘅工業城市。

雙溪大年距離吉打州首府亞羅士打大約70公里，距離首都吉隆坡大約373公里，同檳城州毗鄰，屬於大檳城都會區。

## 人口
雙溪大年居民以馬來人、華人同印度人為主。

人口數據變化：

## 氣候

雙溪大年屬於熱帶雨林氣候，全年大部分時間都炎熱、潮濕、多雨。

## 交通

### 公路
有公路連接西馬各個主要城市。另外，由於雙溪大年喺吉打州中部，地點適中，可以用南北大道北段1小時内前往檳城同首府亞羅士打。

### 火車
雙溪大年開去吉隆坡嘅電動列車只需4個鐘，並有通勤鐵路（Komuter）去北馬其他主要城市。

### 巴士
由於雙溪大年擁有良好嘅公路網絡，居民大多自己揸車。市內無主要嘅公共巴士服務。另外雙溪大年擁有一座長途巴士總站，可以前往其他主要城市，檳城快捷通亦提供來往檳城中環廣場嘅城際巴士服務。

### 機場
距離雙溪大年最近嘅機場係檳城國際機場，距離市中心大約45公里。除咗有定期航班往返國內城市，亦有定期航班來往東南亞同東亞部分城市。

## 出名景點
*河岸市區（Riverfront City）（每個星期三有夜市）
*獨立海濱（Pantai Merdeka）
*雙溪大年嘉年華水上樂園（The Carnival）
*布央谷（Lembah Bujang）
*雙溪大年大鐘樓
*班茶漁村
*傌莫紅樹林
*Cinta Sayang高爾夫球場
蒂迪旺沙山脈

**蒂迪旺沙山脈**（；بنجرن تيتيوڠسا）係馬來半島嘅主幹山脈，亦係馬來半島自然分隔線，將半島分成東岸同西岸地區。山脈由泰國南部開始一直延伸至馬來西亞柔佛州嘅金山（）。馬來話亦叫佢做「」，即係「中央山脈」；泰文叫佢做「卡拉武里山脈」（，拉丁化：，）。最高峰係可布山嘅可布峰，海拔高2183米。

馬來西亞多個旅遊景點都喺蒂迪旺沙山脈，好似金馬侖高原、雲頂高原、福隆港。

## 保護區
### 泰國
*San Kala Khiri National Park
*Budo - Su-ngai Padi National Park
*Namtok Sai Khao National Park
*Hala Bala Wildlife Sanctuary

### 馬來西亞
*Gunung Stong State Park
*Royal Belum State Park
*Taman Negara
*Krau Wildlife Reserve
隨機微積分

**隨機微積分**（）係概率論相關嘅一套分析方法，主要係用微積分方法分析隨機過程，喺數理金融學上成日用。
吉隆坡城中城公園

**吉隆坡城中城公園**（）係馬來西亞吉隆坡一個公園，吉隆坡市區最大公園之一，1997年同附近嘅雙子塔一齊開放，前身係雪蘭莪賽馬會（Selangor Turf Club）嘅吉隆坡賽馬場。

公園由巴西景觀設計師羅拔圖·布雷·馬克思（Roberto Burle Marx）設計，面積積大約20公頃，多市民同遊客喺公園欣賞雙子塔同吉隆坡夜景。

公園同時有保育同生物多樣化規劃，公園入面保存咗23種前吉隆坡賽馬場珍貴植物標本、1900種本地植物、66種棕櫚樹等。

## 設施

### 人造池

人造池喺公園中央，面積大約一萬平方公尺。定時上演音樂水舞騷，主噴泉水柱高達42公尺，水池上方設有43公尺長高架橋跨越水池兩岸。

### 緩跑徑

公園入面緩跑徑有1.3公里長

### 其他設施

*兒童遊樂場
*親子嬉水池
*瀑布
*池塘
*艾沙基林清真寺
等

## 出面網頁

*城中城公園
暹粒

**暹粒市**（，[kroŋ siəm.ˈriəp]）係柬埔寨暹粒省首府，古迹有吳哥窟、大吳哥，佢哋喺暹粒市北部郊區。

暹粒市人口大約20萬人，大部分信奉上座部佛教。

## 氣候
暹粒市屬於熱帶乾濕季氣候，4至11月係雨季，12月至3月係旱季。

## 交通

### 機場
暹粒-吳哥國際機場（代號：REP）提供直航航班去曼谷、星加坡、吉隆坡、胡志明市、香港等地。

### 市內交通
*的士
*篤篤車 (tuk-tuk)
*Grab
等

## 景點

* 吳哥窟
* 大吳哥
* 洞里薩湖
* 
* 柬埔寨地雷博物館
* 
* 

## 參考
圓柱座標

**圓柱座標**由二維嘅極座標，垂直延伸出一個高度，形成三維座標。通常用( r , \theta , z )表示。
球座標

**球座標**係三維嘅極座標，由半徑同兩個角度組成。通常用( r , \theta , \phi )表示，當中 r係半徑、\theta係方位角、\phi係天頂角。數學、物理學同天文學入面嘅定義會有少少唔同。

## 同三維笛卡兒座標系統嘅轉換
球座標同三維笛卡兒座標可以互相轉換，而公式係：

\begin{align}
& x=r\sin\theta\cos\phi\\
& y=r\sin\theta\sin\phi\\
& z=r\cos\theta\\
& r=\sqrt{x^2+y^2+z^2}\\
& \theta=\tan^{-1}\frac{\sqrt{x^2+y^2}}{z}\\
& \phi=\tan^{-1}\frac{y}{x}\end{align}
砲塔

**砲塔**（**gun turret**）係指一個俾人擺大砲喺上面嘅平台，用嚟方便開砲（會有「轉得郁」等嘅功能）同埋保護支砲。
彈道學

**彈道學**（**ballistics**）係力學嘅一門，專係研究俾人射出去嘅物體（例如係俾人掟出去嘅波或者槍炮射出嚟嘅子彈）點樣喺半空飛行然後跌返落地。
Scorched 3D

《**Scorched 3D**》係Gavin Camp喺2001年4月24號發佈嘅自由及開放源碼炮術遊戲，最多可以24個人同時玩。

## 睇埋
* Scorched Earth

類:電腦遊戲

類:Windows遊戲
類:Unix遊戲
類:Linux遊戲
類:mac OS遊戲
類:多人遊戲
類:單機遊戲
類:射擊遊戲
自由開源軟件

**自由開源軟件**（）係指自由又開源嘅軟件，即係啲可以自由噉攞去用同分發、而且任何人都可以得到件軟件嘅源碼。
炮術遊戲

（）係一種玩彈道嘅戰略遊戲。炮術遊戲最基本嘅玩法如下：
*一隻炮術遊戲會涉及多過一位（人類或者由人工智能控制嘅都得）玩家，對局喺一幅地形有起伏嘅遊戲地圖上面進行；
*每位玩家都控制住若干個單位，單位係一啲有大砲嘅物體，例如係坦克車同埋砲塔呀噉；
*玩家要做嘅係指揮佢哋啲單位開砲，目的係要用砲嘅破壞力破壞嗮對手嗰啲單位；
*唔同單位嘅砲嘅殺傷力可以唔同，而且如果有一砲打中咗地面，往往會搞到地面炸出一個大窿－即係話遊戲地圖嘅地形會喺對局嘅過程途中係噉出現變化，於是玩家就可以作出好似噉嘅計劃－「如果我以噉嘅次序向呢啲地方開砲，會令到幅地圖嘅地形起噉嘅變化，最後令到我方處於地勢上有利嘅位置，並且因為噉而贏」... 呀噉。
*炮術遊戲即時同回合制都得。
炮術遊戲呢家嘢早喺 1970 年代中嗰陣經已存在，但當時嘅炮術遊戲因為受技術所限，通常都淨係以數字形式進行－即係遊戲冇圖像顯示啲砲同地圖嘅地形，淨係俾玩家睇一柞數字。要去到打後嘅 1990 年代中，現代嘅炮術遊戲先至興起－呢啲炮術遊戲有二維同三維嘅圖像顯示遊戲地圖，令到炮術遊戲開始受到遊戲界嘅注意。一般認為，第一隻現代炮術遊戲係 1995 年出嘅《Worms》，而 2001 年出嘅《Scorched 3D》呢隻自由開源遊戲係廿一世紀初一隻有返咁上下人氣嘅炮術遊戲作品。
## 睇埋
*戰略遊戲
*射擊遊戲

## 攷
金馬侖高原

**金馬侖高原**（；）喺馬來西亞彭亨州西北部，係馬來西亞一個避暑勝地。

金馬侖高原喺馬來半島主幹山脈蒂迪旺沙山脈東麓，海拔大約1500米左右，離首都吉隆坡大約200公里。

## 氣候

金馬崙高原係馬來西亞少數屬於熱帶高地氣候嘅地方之一，年均氣溫大約18℃，成年氣温介乎15℃到25℃之間，年均雨量超過2,700mm。史上最低溫係1987年2月1號偵測到嘅7.8℃。

## 特產
金馬崙高原除咗出產茶葉，亦係馬來西亞最大嘅溫帶蔬菜同花朵種植區。農作品除咗供應本地市場，亦出口去新加坡、台灣，香港等地區。

## 圖

File:CAMERON HIGHLANDS 2.jpg|茶園
File:Tea_maze.jpg|茶園
File:GREEN TEA LOKE 1112.jpg|茶葉
File:VEGGIE FARM LOKE 476.jpg|蔬菜
File:STRAWBERRY FARM LOKE 033.jpg|士多啤梨
File:Ejrs spider.jpg|蜘蛛


## 參考

## 睇埋
*雲頂高原
蘇珊·巴菲特

**蘇珊 湯臣 巴菲特**（**Susan Thompson Buffett**，）係美國維權人士，主力公民權，支持墮胎權同節育，支持種族平等，係投資者華倫 巴菲特嘅第一個老婆。死前擁有 2.2% 巴郡嘅股份 。做過巴菲特基金會主席。

蘇珊喺內布拉斯加州嘅奧馬哈出世，喺奧馬哈中央高中畢業。佢老豆係威廉 赫佐格 湯臣（William Hertzog Thompson），喺內布拉斯加大學奧馬哈分校做、心理學家、院長；做過候活 巴菲特（Howard Buffett）嘅競選經理。蘇珊同巴菲特經過華倫個妹介紹，喺西北大學相識，1952年喺奧馬哈嘅鄧迪長老會教堂結婚，有三個細路：蘇珊（1953年7月30號出世）、候活（1954年12月16號出世）同埋彼得（1958年5月4號出世）。1977年蘇珊去咗舊金山發展歌唱事業，最初住喺 Nob Hill，Gramercy Tower 嘅細帕文，之後搬咗去 Scott Street 一間大屋，有金門大橋景。蘇珊同巴菲特分居之後，關係都唔錯，仲有幫手打理慈善基金。去過紐約表演，出過幾隻 CD。2004年死於口腔癌。

## 攷
經濟體系

**經濟體系**（**economic system**）係指喺一個地區或者社會入面掌控生產、資源分配同埋貨品服務分佈嘅系統。
CD-TEXT

**CD-TEXT**（）係1996年由日本索尼公司發布嘅一種同時有音樂同文字嘅CD格式，呢種格式可以添加5000個英文同數字（最大6000個），包括2500個日文漢字（最大3000個）。

## 格式

## 睇埋
*CD-DA
*CD-R
*CD-RW

## 參考
My Way (張敬軒專輯)

《**My Way**》，係香港男歌手張敬軒第一張普通話專輯，2003年3月1號由環球唱片發行。

## 簡要
第一版係由幾何文化發行嘅《My Way》，第二版係由香港環球唱片發行嘅《Hins My Way》。初版甚至仲有埋精裝版同豪華版，但係知名度依然唔及環球嘅《My Way》。

2002年8月28號，《My Way》正式發行；後嚟環球副總裁響聽完《My Way》之後，覺得張敬軒有前途，決定同佢簽約。2003年3月1號，《My Way》嘅第二版《Hins My Way》正式發行。

張敬軒響呢次專輯入面包辦作曲、作詞、編曲同埋唱歌，成套完全係佢一手創作。

呢個專輯一共收錄咗18首歌，不過香港版只有CD1，所以只有15首。

## 獎

## 曲目

### CD1

### CD2
二進分數

**二進分數**（），又可以叫**二進有理數**，係指分母係2嘅次方嘅分數。可以寫成\frac{a}{2^b}，當中a係整數，b係正整數。例如\frac12、\frac38都係二進分數，但係\frac13就唔係。英制單位入面成日都用二進分數，例如\frac34英寸、\frac1{16}英寸、\frac12磅等等。

二進分數組成嘅集合係實數入面係稠密嘅：任何實數x都可以用一系列嘅二進分數去無限接近佢，例如用\lfloor 2^nx \rfloor/2^n咁樣。同好多其他稠密集比，例如有理數咁，二進分數組成嘅集係相對比較「細」嘅，呢個集合有時會出現喺數學證明嘅步驟入面（例如Urysohn引理）。

任何兩個二進分數嘅和、積同差都係二進分數：

: \frac{a}{2^b}+\frac{c}{2^d}=\frac{2^{d-b}a+c}{2^d} \quad (d\ge b)

: \frac{a}{2^b}-\frac{c}{2^d}=\frac{2^{d-b}a-c}{2^d} \quad (d\ge b)

: \frac{a}{2^b}-\frac{c}{2^d}=\frac{a-2^{b-d}c}{2^b} \quad (d

: \frac{a}{2^b}\times \frac{c}{2^d} = \frac{ a \times c}{2^{b+d}}.

但係，兩個二進分數相除就通常都唔係二進分數。所以，二進分數係有理數\Q嘅一個子環。
孫藝真

**孫藝真**（；；）係韓國女藝員，原名**孫彥真**（；），佢響大邱出世。而且由2001年開始出道到依家，重演出多套電視劇同電影。

## 演出作品
### 電視劇
*《美味關係》（2001年）
*《善姬與真姬》（2001年）
*《大望》（2002年）
*《夏日香氣》（2003年）
*《扮基追女仔》（2010年）
*《經常請吃飯的漂亮姐姐》（2018年）

### 電影
*《假如愛有天意》（2003年）
*《抱擁這分鐘》（2004年）
*《決戰偷心男》（2006年）
*《智命談判》（2018年）

## 拎

* 
* 
* 
* Naver – 孫藝真（손예진）
經常請吃飯的漂亮姐姐

《**經常請吃飯的漂亮姐姐**》（，）係韓國JTBC電視台喺2018年3月30號播出嘅一套電視劇，由孫藝真、丁海寅、張少妍主演。金恩編劇，導演安畔錫。

## 拎
*  
*
玩具 (細碟)

《**玩具**》係香港歌手王菲響1997年2月20號出嘅第四張細碟，收錄咗五隻歌。

## 曲目

## 獎
香港電台十大中文金曲頒獎音樂會最佳中文歌詞獎：「約定」

## 攷
自便

《**自便**》係香港歌手王菲響1997年5月出版嘅第五張個人EP作品，成張專輯收咗六首歌曲，仲加埋三首重新混音嘅舊作。喺1997年之前，王菲已經完成十首粵語歌曲嘅製作；由於佢嘅唱片合約已經到期，因此由林夕填詞嘅十首歌曲響五年之後分作四次發行。

## 曲目
加法器

**加法器**（）係一種做加法嘅數碼電路。喺好多嘅電腦或者處理器入面嘅算術邏輯單元（，簡稱ALU）入面都有用到加法器。
歷奇馬田

**歷奇·馬田**（，）係一個響美國出世嘅西班牙男歌手，原名**安力基·馬丁·莫拉萊斯**（），佢喺1998年憑拉丁舞曲（The Cup of Life / La copa de la vida）而出名。

## 出面網頁

* 
* 
* 
* 
* 
*
汪蘇瀧

**汪蘇瀧**（，；）係中國唱作人，佢喺遼寧省瀋陽市出世，2010年入行。

## 《[[歌手2024]]》
2024年5月，加盟湖南衛視《歌手2024》、為首發歌手。

## 出面網頁
*汪蘇瀧新浪微博
*汪蘇瀧 Studio
*汪蘇瀧官方後援會
*微博汪蘇瀧貼吧
*大象音樂
*汪蘇瀧百度贴吧官方微博
張硯秋

**張硯秋**（英文：**Ruby Cheung Yin Chau**，），綽號「**BlackRuby **」，係香港網絡紅人，曾經憑住「本土MK妹」造型而出名，吸引唔少網民訂閱佢個Instagram。台灣媒體叫佢做「港版長澤茉里奈」。

## 涉事
* 2021年3月，香港衞生署發現張硯秋嘅Instagram網舖有得賣嘅減肥藥「金仔減肥藥」，含有《藥劑業及毒藥條例》下嘅第1部毒藥「西布曲明」。

* 2022年5月，報指張本人IG戶口遭短暫封鎖而因由未公開，且當中21萬follower記錄已消失。後張開新帳號又發展Twitter。連登討論區曾流出一批張姓相集。

## 參考

## 出面網頁
*（舊）
*
*
*備份相簿
協同反應

**協同反應**係化學反應嘅一種，反應期間，鍵嘅斷裂同產生係喺同一時間發生。成個過程好協調咁一步過。反應只有過渡態，冇中間體。

## 特點
# 渠只經過一個過渡態，並唔會出自由基等活潑嘅中間體。
# 渠唔會受到溶劑、催化劑等物質影響。
# 反應條件一般係加熱或者光照。
# 渠具有好高嘅立體選擇性。

## 例子
* 雙分子親核取代反應：反應一部過，中間有個過渡態。
* 電環化反應
* 狄耳士–阿爾德反應：好似下圖咁，鍵經過一個六元環嘅過渡態，喺同一時間斷開同形成。
:

## 參考
蘇丹阿都沙末大廈

**蘇丹阿都沙末大廈**（）係馬來西亞吉隆坡重要地標之一，近吉隆坡獨立廣場同。

呢座40米高大鐘樓大廈係前吉隆坡高等法院所在地，又係馬來西亞聯邦法院同馬來西亞上訴院嘅舊址。

大樓喺1897年落成，容納英國殖民地政府嘅幾個重要部門，有摩爾色彩更冠上銅光閃亮嘅圓屋頂，並擁有40公尺大鐘樓，係吉隆坡市重要標誌之一，又係好多重要活動嘅舉辦場地，例如8月31號嘅國慶日大遊行同迎新年嘅盛會等。

1957年8月31號午夜，馬來西亞結束英國殖民地統治，英國旗喺呢度降下，馬來西亞旗首次升起。廣場南端有一個95米高嘅旗杆，係世界上最高嘅旗杆之一。

## 出面網頁

* Sultan Abdul Samad Building information from Virtual Malaysia
* Sultan Abdul Samad Building information from National Library of Malaysia
一級醇

**一級醇**，又叫**伯醇**、**第一醇**，係有機化合物嘅一款，係醇嘅一種。佢指嘅係連住羥基嘅碳，只連住一個烷基。換句話講，就係連住羥基嘅碳，係個一級碳原子。

## 反應
一個一級醇有以下嘅化學反應：

* 可以俾氧化劑（重鉻酸鉀等）氧化做醛，進一步氧化可以得出羧酸。
* 氯代反應：親核取代反應嘅一種。一級醇唔可以淨加鹽酸做轉化，一定要加埋氯化鋅等路易斯酸做催化劑。或者直接加氯化亞碸轉化。
* 溴代反應：親核取代反應嘅一種。可以用氫溴酸或三溴化磷。
* 發生脫水反應， 出醚或烯（視乎溫度）

## 製備
可以由甲醛同格氏試劑嘅反應整得到。

或者由醛、羧酸嘅還原製備。

## 例子

* 甲醇：最簡單嘅一級醇
* 乙醇（酒精）
* 正丙醇
是滴是友

《**是滴是友**》（**Tell Me Wine**）係香港電視娛樂製作嘅訪談節目。由廖碧兒、林曉峰、梁業同郭嘉駿主持，2021年3月15號到4月2號逢禮拜一到五22:30-23:00喺ViuTV播。節目主持會同嘉賓一路飲酒一路傾偈，有啲似同台節目《有酒今晚吹》，不過呢個節目係外景拍攝，傾嘅話題都係環繞「敵友關係」。

## 每集一覽

## 節目調動
*2021年3月18號：由於20:30-22:45播劇集《教場》，所以順延到22:45-23:15播。
*2021年3月19號：由於20:30-23:00播劇集《教場》，所以順延到23:00-23:30播。

## 出面網頁
*ViuTV：是滴是友

## 電視節目變遷
不一樣的節日

《**不一樣的節日**》（**Unusual Holiday**，粵文意思：**唔一樣嘅節日**）係香港電視娛樂製作嘅遊埠節目，由陳安立、惠依子、鄭金鈴、Sally Lui、許綽婷同埋曾向鎮主持，2021年3月15號到4月2號逢禮拜一到五23:00-23:30喺ViuTV播。節目主持會分別介紹香港、日本、韓國、西班牙同臺灣喺疫情下嘅節慶活動。

## 每集一覽

## 節目調動
*2021年3月18號：由於20:30-22:45播劇集《教場》，之後嘅節目要順延播出，所以順延到23:15-23:45播。
*2021年3月19號：由於20:30-23:00播劇集《教場》，之後嘅節目要順延播出，所以順延到23:30-00:00播。

## 類似節目
*《當遊客不存在》（ViuTV）
*《你還好嗎》（無綫電視）

## 註

## 參考

## 出面網頁
*ViuTV：不一樣的節日

## 電視節目變遷
闖蕩埃及

《**闖蕩埃及**》（**Wandering Around Egypt**）係香港電視娛樂製作嘅遊埠節目。由周雅霏同小雲主持，2021年3月13號到4月17號逢禮拜六20:00-20:30喺ViuTV播。節目延續《霏雲闖蕩》系列，兩位節目主持會去遊覽埃及。節目喺2018年12月拍落，不過要隔咗兩年幾先至有機會喺電視首播。

## 每集一覽

## 節目調動
*2020年3月27號：由於早一日（3月26號）埃及索哈傑省泰赫塔區發生火車相撞事故，為咗唔想令到觀眾觸景傷情，所以臨時抽起咗呢個節目，改做重播外購節目《職業訓練所》其中一集。但電視台當時未有公佈調動原因。

## 出面網頁
*ViuTV：闖蕩埃及

## 電視節目變遷
地殼變動

**地殼變動**（）又嗌**地殼運動**、**構造運動**，係由於地質作用導致地殼上嘅岩層同岩體出現變形同位移。地殻運動分做水平運動同平行運動。當發生水平運動嗰陣，岩層受到水平方向嘅擠壓同拉伸後出現褶皺同斷裂。褶皺會出現褶皺山脈，斷裂就會出現裂谷。當發生垂直運動嗰陣，地殼會上升或下降，當地殼上升嗰陣，原本嘅海底會變咗做山坡，例如喜馬拉雅山就浸過喺海到。而陸地都會變做海底，例如印度洋洋底以前係陸地上嘅沼澤。

## 攷
蒙古奶茶

**蒙古奶茶**（；）係蒙古族飲食文化嘅重要組成部分，更加係佢招待客人禮儀嘅標誌，蒙古民族特別鍾意飲青磚茶同花磚茶，蒙古民族習慣上係一日三餐都一定要有咸奶茶。當有客人嚟嗰陣，主人為咗歡迎客人，會幫客人斟上奶茶。

## 整嘅過程
蒙古奶茶係咸奶茶，多用青磚茶或黑磚茶，用鐵鍋炮製。先用水2到3千克，燒到夠100度，加入打碎嘅磚茶50到80克。等煲滾5分鐘後，摻入牛奶（五分之一左右），稍加攪動，再加入適量鹽巴。等到整鍋咸奶茶再煲滾，再加入少量炒米，先算收尾。之後可裝入碗攤凍嚟飲。

### 茶粉做法
用蒙古奶茶做基礎，去選用新鮮牛奶、茶葉做主要原料．經配料、殺菌、真空濃縮同噴霧乾燥製成奶茶粉。飲嗰陣奶茶粉用15倍水沖調，具有蒙古嘅奶茶風味。

## 參考

### 文獻
#文宗.蒙古奶茶.蒙古日報，2008-11-7.
#武建新、王振華.蒙古包式奶茶粉的研製，食品科學，1994-9-30.
#
#舌尖上的呼倫貝爾美食之蒙古奶茶http://blog.sina.cn/dpool/blog/s/blog_15f28d15e0102wkd0.html

## 連出去
*豆果美食——蒙古奶茶嘅做法
音樂總監

**音樂總監**（）有時又嗌**音樂指導**，講緊喺唔同活動同影視作品入面負責所有音樂表演嘅管理者。有好多交響樂團都用音樂總監呢個名嚟去嗌樂團嘅主要指揮。

## 攷
香港！自由

《**香港！自由**》（），由台灣音樂創作人、音樂製作人、歌手同埋結他同月琴演奏家陳明章同署名網友香灣人湯瑪士創作，係一隻聲援2019年香港反對逃犯條例修訂草案運動歌普通話、閩南語、粵文歌。

## 參考
Hinsideout 張敬軒演唱會2018

**《Hinsideout 張敬軒演唱會2018》**是香港男歌手張敬軒的第七個大型演唱會。本演唱會由英皇娛樂主辦。

## 簡要
呢次張敬軒嘅演唱會係以「水」做主題。

## 曲目

## 參考資料

## 連出去
*Hinsideout 張敬軒演唱會2018 Youtube官方頻道
My當奴

《**My當奴**》係香港商業電台叱咤903嘅節目，主持係Donald。

## 播放時間
《My當奴》屬於代班節目，所以係無固定播放時間。根據商台官方網頁，節目播出時間如下：

## 睇埋
*少爺占

## 參考
少爺占 (搞清楚)

**少爺占**可以係：
*少爺占，香港商業電台叱咤903嘅節目
*甄子康，香港商業電台叱咤903 DJ
Lua

**Lua**（來自，解月亮）係隻輕量高階多重編程範式程式語言，設計來嵌入應用程式。由於Lua編譯出來嘅位元組碼嘅直譯器係用ANSI C寫，Lua係隻跨平台嘅語言。Lua亦有比較簡單嘅C API嚟嵌入應用程式度。
## 可以編譯做Lua嘅語言
* Moonscript，係對動態、敏感嘅腳本語言，佢受到CoffeeScript嘅啟發，編譯做Lua。
* Haxe，支持編譯做Lua目標，支持Lua 5.1-5.3仲有LuaJIT 2.0同埋2.1。
* Fennel，目標為Lua的Lisp方言。
* Urn，建造喺Lua之上嘅Lisp方言。
* Amulet，類似ML嘅函數式語言，佢嘅編譯器可以輸出Lua文件。

## 語法
經典嘅「Hello World」程式可以噉寫：

```lua
print("Hello World!")
```

噉寫都得：

```lua
print 'Hello World!'
```


## 參考資料

## 出面網頁
*
獨立廣場

**獨立廣場**係喺好多唔同城市嘅廣場嘅名，一般都係近市中心，佢可以解：

*吉隆坡獨立廣場：喺馬來西亞吉隆坡嘅一個廣場
*基輔獨立廣場：喺烏克蘭基輔嘅一個廣場
社會現象

**社會現象**（；）係指喺社會入面個人或者群體做嘅嘢影響一個人嘅行為或者意見等。社會現象係用一個系統化嘅理解去探討每個群體做嘅嘢或者決定，換句話講，即係社會入面嘅嘢都可以叫做社會現象。

## 睇埋
*社會科學
*社會關係
*社會性想像
*現象學
*經濟現象

## 參考

## 文獻
; 俄文文獻
* Основные категории (понятия) социологии（社會學嘅主要類別、概念）// Дворецкая Г. В. Социология: Учеб. пособие. — К., 2002. — ISBN 966-574-320-1.

; 英文文獻
* Floyd Henry Allport // Gardner Lindzey (ed) A History of Psychology in Autobiography 6. Englewood Cliffs, NJ: Prentice-Hall (1974): 3- 29. Full text online
* Jegede A. S. The Yoruba Cultural Construction of Health and Illness, Nordic Journal of African Studies Vol. 11(3) 2002, pp. 322. 335 online
* Markey J. "A Redefinition of Social Phenomena: Giving A Basis for Comparative Sociology." American Journal of Sociology  Vol. 31 (1925–26): 733-743. Full text online

## 連出去
*社會現象嘅概念 
*https://concepto.de/fenomenos-sociales/
倪安慈

**倪安慈**（，），係香港女模特兒同演員。2021年加入YouTube頻道「試當真」做常駐幕前成員。

## 簡歷
倪安慈中學讀天主教崇德英文書院，跟住升讀香港城市大學，係媒體及傳播系榮譽文學士畢業（主修數碼電視及廣播、副修創意媒體）。讀緊大學同海外交流嗰時做過學生主播、主持、雙語司儀，又喺香港電台做過實習記者同喺無綫電視新聞部做過兼職導播。

大學畢業之後，倪安慈投身幕前事業，開始接觸唔同廣告拍攝、網台節目主持同埋演出工作。

## 演出作品
### 電視節目（[[ViuTV]]）
*2021年：《最後一屆口罩小姐選舉》參賽者
*2021年：《囝囝女女730》第140集嘉賓
*2021年：《全民造星IV》第1集（未入圍參賽者）
*2023年：《困獸鬥》第46-48集嘉賓
*2023年：《究食狩獵王》第15集演出
*2023年：《Auntie妳好》第58集嘉賓
*2024年：《日本仲可以咁玩》主持

### 電視劇（[[ViuTV]]）
*2023年：《和解在後》 飾 戀愛講座主持（第7集）
*2023年：《極度俏郎君》 飾 新聞主播（第19集）
*2023年：《Food Buddies》 飾 June

### 電視節目（[[NowTV]]）
*2021年：《歐洲國家盃》

### 電視節目（[[HOY TV]]）
*2025年：《求生記》第8集嘉賓
*2025年：《100 樣可能》主持

### [[YouTube]] 頻道
*2021年：試當真

### 網台節目
*2020年：綜藝靈探節目《E娃鬼叫》

### 平面廣告／代言
*2020年：豐澤電器 X'mas 2020 Cheer All Up 廣告
*2020年：日本寰天煌朝株式会社「千金女」美容液代言廣告

### 學生作品
*2020年：香港浸會大學電影學院學生作品《Why not》

### [[音樂錄像|MV]]
*2021年：林奕匡 - 關於愛的碎念、解答

## 參考

## 出面網頁
* 
*
莊凌芸

**莊凌芸**（）係臺灣女藝人、演員、歌手。

## 生平
莊凌芸喺臺北市私立育達高級商業家事職業學校廣告設計科畢業。

2018年參加台灣歌唱節目《聲林之王》 。

2020年發行個人首張單曲《下次遇見再相愛》 。另外亦係YouTube頻道「中學頭條」嘅固定演員。

### 自殺

2021年3月5號，返母校普林思頓高中搵老師傾偈，並喺學校10樓圖書館嗰度跳樓輕生，送院後不治 。

## 音樂作品
### 獨唱單曲

### 合唱單曲

## 演出作品
### 電視劇

## 註

## 參考

## 出面網頁
* 
* YouTube上嘅莊凌芸頻道
醫療假資訊

**醫療假資訊**（Health misinformation）係指一啲同醫療相關嘅不實資訊。

## 特點
佢哋有時會誇大一般常規治療嘅副作用，或者鼓吹就算及早發現都冇用嘅說法。

## 後果
醫療假資訊帶來嘅後果，包括延誤病人治療，造成公共衞生危機，消耗更多嘅公共資源，亦令一啲本來可以用預防疫苗處理嘅病症變得更加棘手。

## 著名案例
### 日本醫生近藤誠癌症治療無用論
日本醫生近藤誠主張癌症去到確診嘅時候，化療只係毒害自身同埋嘥錢。有好多網上關於癌症嘅醫療假資訊，同埋關於醫療假資訊學術研究都提到近藤誠。日本醫學界初期採取無視嘅做法，令佢嘅言論影響越來越多人，久而久之亦有人開始反駁佢。

### 中國醫生楊永信鼓吹電休克治療醫治上網成癮
中國醫生楊永信曾經鼓吹用電休克治療去醫上網成癮，而且期間唔使用任何肌肉放鬆或者麻醉藥。佢當時一度得到好多中國官方媒體嘅吹捧，形容佢係對抗互聯網上癮嘅英雄。但佢嘅做法，後嚟被發現會引起好多心理問題。除咗楊永信自己發佈無根據嘅醫療假資訊之外，亦有學者認為中國官方媒體嘅吹捧，亦有份造成有關醫療假資訊嘅傳播。

### 武漢肺炎疫情期間蔣麗芸提議『蒸口罩』消毒捱轟
香港親中派立法會議員蔣麗芸喺2020年1月29號喺個人Facebook專頁貼咗一條嚟自廣州廣播電視台《G4出動》嘅片段，提議市民可以蒸口罩消毒。但佢呢個建議，引嚟港大感染及傳染病中心總監何栢良炮轟，話影片係假新聞，內容大錯特錯兼害死人。何又舉例話，喺2003年沙士爆發期間，就有醫護人員因為重覆使用口罩而受到感染。中大呼吸系統科講座教授許樹昌亦都話，蒸口罩或紫外光消毒嘅方式並唔可行，又強調外科口罩用咗幾個鐘就要棄置，高溫消毒反而會破壞口罩嘅三層結構。除咗醫護人員嘅批評之外，藝人關淑怡亦喺2020年2月1號喺社交網站諷刺政府，指責政府喺疫情持續，確診病例不斷上升嘅情況下仍然拒絕封關，無視市民生命安全，又批評蔣蒸口罩消毒嘅建議冇常識。另外，亦有網民實測一次蒸口罩消毒，結果將口罩幾乎蒸融，引起大批網民討論。

## 參考
指南車

**指南**（）係一種古老嘅交通工具，由於車頭前方有一小人指向南面嘅位置，故名，又稱**司南車**。

## 歷史記載
根據史書記錄，指南車相傳由黃帝或者係周公旦所發明。喺涿鹿之戰時期，黃帝利用指南車嘅風向同方位，成功打敗咗九黎酋長蚩尤。而且響劉宋時期，發明圓周率嘅中國數學家祖沖之亦都有改良成功過。
摩托羅拉StarTAC

**摩托羅拉StarTAC**（）係美國摩托羅拉公司推出嘅一款功能電話產品，1996年發售。

## 睇埋
*功能電話

## 參考
諾基亞8110

**諾基亞8110**（）係芬蘭諾基亞公司喺1996年推出嘅一部功能電話，呢個手機響香港叫做「香蕉機」或者係「蕉仔」。

## 規格

## 睇埋
*功能電話

## 參考
莊凌芸事件

**莊凌芸事件**係台灣歌手莊凌芸喺母校跳樓自殺事件。2021年3月5號，莊凌芸返母校普林思頓高中搵老師傾偈，並喺學校10樓圖書館嗰度跳樓輕生，送院後身亡。

## 事件經過
當時有3名女學生喺度打掃，見到莊凌芸爬出欄桿時，有女學生衝上前想捉住佢，但嚟唔切阻止佢。女學生當場目擊莊凌芸墜樓，馬上嚇到腳軟痛哭，而一樓都有百幾名學生見到莊凌芸遺體，校方已展開心理輔導，避免學生受影響。

## 參考
量化 (數理邏輯)

喺數學同邏輯學上，**量化子**（**quantifier**）係指一個講明個論域當中有幾多個個體能夠滿足一句開放句子嘅算子，簡單講，一個量化子做嘅嘢係講明「某柞嘢入面有幾多件嘢係滿足某條條件嘅」。

最常用嘅量化子有 \forall 同 \exists。「\forall」表示「冚唪唥都」，而「\exists」表示「存在」。例：
: \forall{x}\, P（對於所有嘅 x 嚟講，P 呢句嘢成立）
: \exists{x}\, P（對於最少一個 x 嚟講，P 呢句嘢成立）
數據分析

**數據分析**係指對數據作出分析，例如用數據建立統計模型，用嚟解釋現象背後嘅原理。分析數據，目的係要喺一大堆原始數據入便搵出有用嘅資訊、歸納出結論，好多時仲要用嚟支持人做決策。喺現代資訊科技入面，數據分析通常係商業智能（BI）同科學研究之中非常重要嘅部份。

## 運作流程

做數據分析，要有以下呢啲工序：
*對原始數據做清理：原始數據往往溝咗好多「雜質」，例如可能包含填錯嘅數值；由於分析係垃圾入，垃圾出嘅，所以分析師需要將呢啲數據攞走。
*探索型分析 (EDA)：利用統計學描述數據嘅基本特徵，例如平均值、標準差呀噉。呢個過程通常會配合埋數據視覺化，例如趨勢圖表示時間序列等，幫助分析師直觀噉感受數據入便規律。
*建立統計模型同埋做預測：諸如係迴歸分析同埋聚類分析等等，都可以用嚟建立統計模型，作解釋同預測之用。

## 金融應用

## 常見難點

## 相關平台
好似係 Kaggle 噉。啲人時會喺呢個平台上做數據分析 project，用嚟展現自己嘅數據分析能力。

## 睇埋

*歸納

*統計

## 引咗
雨飄落在身邊

《**雨飄落在身邊**》（）係一隻俄羅斯民歌。

## 歌詞
俄文嘅歌詞：

И-и-э сто-о-о-роно-о-о-ю дождь

стороною дробный дождь

А во поле туман у-у-у-у-а

И-и-э а в поле-э тума-а-ан

а в поле тума-а-нушка-а-а по-

-дымается

И-и-э по-одыма-ается

ой, по чистому по-олюшку-у ра-

-сстила-ается-а

И-и-э ра-а-асстила-ается, ой

дай все красна девица-а сле-

-зно пла-а-акала-а-а

О-о-о-о-о-о-о

И-и-э сле-езно пла-акала-а-а

Ой да мамочка тошно мне-е го-

-лова болит

А-а

А-а-а-а-э

И-и-э го-оло-ова болит

Ай, что болит голо-овушка не

могу-у-у тут быть

И-и-э ай, не мо-огу тут быть, ой

И-и-э про дружка любе-езного не

мо-огу-у-у забыть

И-и-э не мо-о-огу забыть

А мой - ра-азлюби-ил знай, ой

забыл про меня-а-а-а-э

## 連出去
*雨飄落在身邊嘅歌詞
李百全

**李百全**（，）係香港官員，2021年3月起做廣播處長。

1990年8月，李百全加入香港政府政務職系。2019年4月晉升為首長級乙一級政務官。

2009年9月至2013年6月，佢做公務及司法人員薪俸及服務條件諮詢委員會聯合秘書處秘書長。2013年7月至2017年7月做民政事務總署副署長。2017年7月起做民政事務局副秘書長。

2021年3月1號開始擔任廣播處長，接提前解約嘅梁家榮手。佢一上任就郁香港電台嘅電視節目製作。

## 爭議
喺李百全上任香港電台台長之後，香港電台陷入咗好多關於編輯自主嘅爭議。民主派以及一啲溫和建制派嘅言論都試過畀人抽起或者過濾。

3月4號，李百全同港台各部門主管召開編輯會議，其中《鏗鏘集》、《視點31》同《香港故事》等重點節目被特別點名，要求之後播放嘅集數要經佢個人事先睇過，先可以對外廣播。其中《香港故事》嗰星期嘅受訪者、樂隊LMF歌曲夾雜住好多粗言穢語，佢認為「唔decent（唔體面）」，有「極端政治取態」，反問「點解唔揾另一種聲音」。佢明言，若果節目無法通過佢嘅公正測試，將無法廣播。結果，李百全臨時抽起原定喺3月7號播出嘅《香港故事》，理由係指嘉賓主持、作家蔣曉薇曾經喺節目提到個人對反修例事件嘅睇法。

3月11號，李百全又再抽起原定喺當晚8點播出嘅《議事論事》，臨時改為重播行政長官卓越教學獎得主嘅舊節目《卓越教室》。節目網頁存檔顯示，當晚嘅節目會談及全國人民代表大會修改香港選舉制度，由港台記者陳月慧任主持，立法會主席曾鈺成喺「政事溫度計」環節中採訪前立法會議員李華明、國際政治學者袁彌昌，另外民主黨前主席劉慧卿亦會接受專訪，而喺同月18號播出嘅節目預告亦未見顯示。據指，李百全喺節目播出前半個鐘決定抽起，並多次出通告，警告員工唔可以對外透露機密資訊，否則會視為違反《官方機密條例》或者《節目製作人員守則》。

3月17號，李百全抽起咗《卓越教室》、《環顧日常》、《聽出好戲勢》同《香港故事—幸福的繞道》四個節目，其中《卓越教室》由車牌查冊被控嘅港台編導蔡玉玲任編導，《環顧日常》有黃店「渣哥」老闆娘譚小環出鏡，《幸福的繞道》訪問民主派初選案被捕人李芝融，以及因蠔涌爆炸品案被判入獄3年10個月嘅彭艾烈，《聽出好戲勢》由親民主派藝人黃秋生旁白。

原定喺3月29號播放嘅《鏗鏘集》節目《青春的一場修煉》被抽起，呢個節目探討反修例事件之後，八間資助大學只有香港理工大學學生會內閣當選並運作為嘅「斷莊」現象，受訪者包括香港中文大學學生會當選內閣「朔夜」、香港理工大學學生會成員、中文大學校董劉國勳同立法會教育事務委員會成員容海恩。原定喺4月5號播放嘅《鏗鏘集》經過李百全睇過後亦不獲通過，或會被抽起。嗰集內容訪問前有線新聞中國組「過檔」眾新聞後嘅傳媒生存空間，內容無觸及各個傳媒政治光譜等議題。同樣由《鏗鏘集》團隊負責製作嘅《鏗鏘說》，主持蘇玉華被指「太黃」，遭到替換，改為民建聯兼中國聯合國協會理事林琳接任。計劃4月2號播出嘅《鏗鏘說》同4月5號播出嘅《鏗鏘集》轉交綜合節目組和文教及康體組（原教育電視組）負責，但係同時未暫定原負責團隊公共事務組嘅工作，換言之兩個節目喺港台內部會有兩個製作版本。另外，李百全計劃日後若果《鏗鏘集》同《鏗鏘說》唔符合要求，負責嘅製作人員將會被調查係咪涉及失職，甚至被追討製作費。

### 審查憂慮同反對《港區國安法》嘅意見
5月21號，香港電台播出時政節目《議事論事》，自由黨榮譽主席田北俊提及美國商會喺5月嘅調查，指商界憂慮《港區國安法》撤走嘅部分，被港台聲稱唔中立刪走。當時田北俊提及商界嘅憂慮，受訪嘅在港美國會員入面，超過4成計劃離開香港。田北俊又談及47名民主派初選案被告，保釋一度全部被拒。之後田北俊傳媒查詢嘅時候，表明唔樂見內容被刪走，港台工會批評高層編委會，多次無視同事意見同編輯決定，踐踏團隊專業製作，而之前接受訪問之後被審查，最後訪問被抽起嘅袁彌昌亦指，田北俊陳述事實都唔得，而田北俊已是「安全系數」好高嘅親中派人物都俾人禁言，反映批評「國安法」是港台紅線。

## 參考
先生貴性

《**先生貴性**》（；英文又名**Mr. Diana** ）係香港電視廣播有限公司拍攝製作嘅時裝電視劇，由羅嘉良同埋陳慧珊領銜主演。喺1999年3月1號至3月26號期間喺翡翠台首播。

## 故事大綱
鄧炳權（羅嘉良飾）本來係新界圍村村長，因一次捨身救人而成為城中英雄，更加獲得商界女強人方思晴（陳慧珊飾）嘅賞識，欽點佢演出旗下廣告。但思晴自信傲慢，同大男人嘅炳權出現唔少磨擦。之後兩人同時被伏擊受傷，炳權幸保性命，但思晴就香消玉殞。思晴死不瞑目，為咗追尋兇手，不惜借炳權身喬裝成海外歸僑司馬詠琴，並以一副女強人嘅姿態潛伏公司查明真相。期間，思晴發現自己嘅親妹方思虹（張燊悅飾）原來表面純真，其實古惑反叛。思晴為免思虹行差踏錯，要炳權追求佢，而思虹亦終接受咗炳權。呢個時候，思晴又發現丈夫張浩華（江華飾）同秘書蘇麗瑩（湯盈盈飾）嘅姦情，頓覺晴天霹靂！原來買兇殺她既人，竟然係浩華…

## 外間反應
羅嘉良喺《先生貴性》一人分飾男女兩角，被部分傳媒視為佢最難忘嘅作品。《港生活》喺2021年3月報道，引述有連登討論區網民回顧《先生貴性》，形容劇本「好癲」，讚結局鋪排有心思唔爛尾。

## 參考
香港亞洲電影節

**香港亞洲電影節**（）係香港亞洲電影節協會主辦、百老匯電影中心協辦，係香港最大規模嘅亞洲電影展映平台。透過舉辦影展、活動、工作坊再同其他平台合作，為香港同海外電影創作者同觀眾提供交流諗法同知識嘅平台。亦喺2005年開始設立「亞洲新導演獎」，以推動年輕導演創作，鼓勵亞洲新晉導演，以獨立、非主流嘅精神。

## 歷屆資料

## 參考

## 出面網頁
*
*
*
女士

**女士**（英文：**Ms.**）係對成年女人嘅稱呼，無論結婚定未婚都用得。

女士呢個稱呼，有話係嚟自女史呢個官名。

## 睇埋
*（Miss）
*太太或（Mrs.）
終端用家

**終端用家**（ ）係指最後要用件產品嘅用家。佢哋唔似得編程員等嘅人員，唔會負責做維修同技術支援嘅人員，通常都係運用產品嘅圖像用家介面嚟完成特定嘅工作。喺人機互動同產品設計等嘅領域入面，工作者有必要理解終端用家有咩需求，係確保產品成功嘅首要任務。

## 了解用家

要設計出有用同埋易用嘅產品，就必須要徹底了解終端用家嘅使用習慣。喺用家體驗設計等嘅領域入便，設計者時常會做訪問研究，透過直接同用家傾計，設計者可以深入探究佢哋想要啲乜、使用嘅動機同埋實際操作嗰陣係點嘅情況，遠遠超過單純觀察數據所能提供嘅資訊。

做軟件工程成日都會講軟件需求，講緊要探討用家想要隻軟件係點。

## 創造內容

終端用家嘅角色並唔淨只係被動噉使用產品，佢哋亦可以成為積極嘅內容創造者。一個明顯嘅例子就係視像遊戲嘅遊戲改檔。

## 睇埋
*用家體驗
*人機互動
*產品設計
*創新

## 引述
用家模型

**用家模型**（**user modeling**）係人機互動嘅一個子領域，研究用數學模型模擬用家嘅行為。
曼德勒

**曼德勒**（）華人稱瓦城，喺緬甸中部伊洛瓦底江畔，係緬甸第二大城市，因背靠曼德勒山而得名。

## 相

Mandalay-Kuthodaw-03-Hauptpagode-gje.jpg
Mandalay-Kuthodaw-05-kleine Pagoden-gje.jpg
Mandalay-Kuthodaw-09a-Kinder-gje.jpg
Mandalay-Mahamuni-17-Umgang aussen-gje.jpg
Mandalay-Mahamuni-Anbetung-34-gje.jpg
Mandalay-Mahamuni-Buddhawaschung-38-gje.jpg
Mandalay-Holzschnitzer-12-gje.jpg
Mandalay-Steinmetze-38-Elefanten-gje.jpg
Mandalay-Markt-02-gje.jpg
Mandalay-Ayeyarwady-02-Lastkahn-gje.jpg


## 氣候

## 人口

以下列表顯示曼德勒由1950年至2010年人口變化：

## 教育

### 高等教育
*
*
*    
*
*  
*      
*
* 
*          
*
*
*         
*

## 參考
百老匯電影中心

**百老匯電影中心**（**Broadway Cinematheque**）係香港百老匯院線旗下嘅戲院之一，位於九龍油麻地眾坊街駿發花園，喺1996年11月20號開幕，係香港少數播映非主流電影嘅商業戲院，定期舉行特別放映、電影節、影展等。

## 出面網頁
*
*
*
無障礙環境

**無障礙環境**（）係指喺設計到令到傷殘嘅人都可以輕易噉使用嘅物品同空間。

雖然所謂障礙（）可以指任何令到某啲事做唔到或者好難做嘅嘢，無障礙環境講嘅係鏟走嘅障礙。

## 註
數字人生 (歌)

《**數字人生**》係香港歌手林子祥嘅歌，收錄於專輯《最愛》。由潘源良填詞，巴哈同Giorgio Moroder作曲，原曲係巴哈嘅《Ｇ大調小步舞曲》同1984年電影《Electric Dreams》入面嘅背景音樂《The Duel》。呢隻數字歌入面嘅「30624700」係大家都好熟呢隻歌嘅其中一部分。

## 參考
人類介面裝置

**人類介面裝置**（**human interface device**，**HID**）係指曉由人類接收輸入，再向人類傳遞輸出嘅電腦裝置。
兒童樂園

《**兒童樂園**》係香港一份由1953至1995年出版嘅兒童刊物，每半月出版一期，係香港定期出版嘅其中一個重要兒童刊物，亦係香港首份用全彩色印刷嘅兒童書刊。1994年12月16號發行最後一期（1006期）後，因經濟問題而宣佈喺1995年停刊。2013年11月8號，前社長張浚華同一位唔講名嘅《兒童樂園》讀者將一共1006期《兒童樂園》電子化，並設立網站免費畀人下載 。

## 參考

類:香港摺咗嘅雜誌
類:香港細路
友情歲月

《**友情歲月**》係香港歌手鄭伊健嘅歌。由劉卓輝填詞，陳光榮作曲。呢隻歌係電影《古惑仔》嘅主題曲。

## 簡介
呢隻歌嘅歌名更加畀人攞咗嚟做餐廳嘅招牌名。

## 攷
命令行介面

**命令行介面**（）係用家介面嘅一種，指部電腦齋靠顯示一行行嘅字嚟同用家互動。部電腦會用命令提示符話畀用家知佢可以接收命令，接收咗用家打嘅命令（可以係文字、數字、或者其他符號）做輸入之後，然後做運算，輸出結果喺熒幕或者終端機顯示。

負責做呢種互動嘅軟件或者韌件叫做命令行直譯器（command-line interpreter）。
Bailando (Enrique Iglesias嘅歌)

《**Bailando**》（粵語意思係**跳緊舞**）係西班牙唱作人Enrique Iglesias嘅歌，收錄喺佢第十隻碟《》（2014年）。
百合向

**百合**（日文：百合／ゆり，），喺日本係指日本流行文化中ACG作品同埋同人作品等涉及女性之間親密關係情節嘅人物、主題、內容同類型嘅概念同埋以呢個為題材嘅各種作品，無論係情感仲係性愛。雖然女同性戀係一個常見嘅相關主題，但呢種關係唔限於女同性戀，仲包括其他類型嘅親密關係，如女性之間嘅精神紐帶或情感關係，但唔一定係浪漫或鹹濕嘅。

**百合遊戲**（Yuri game；百合ゲーム）係指以百合向為主題嘅戀愛模擬遊戲。
## 睇埋
*女同性戀
*薔薇向
泰告魯斯

**泰告魯斯**（，）係英國男歌手同唱作人，原名**雅各布泰告魯斯**（Jacob Taio Cruz），倫敦出世。

## 音樂作品
*《Departure》（2008年）
*《Rokstarr》（2009年）
*《TY.O》（2011年）

## 獲獎同提名

## 參考

## 出面網頁
* 
* Taio Cruz - YouTube
* Taio Cruz on justRHYMES.com
* Lewis, Pete. Taio Cruz interview at BluesandSoul.com, February 2008
* [ Taio Cruz] at Billboard.com
* Kewe app
* Taio Cruz on MusicBrainz
松下幸之助

**松下幸之助**（日文：まつした こうのすけ，），係日本生意人兼發明家，松下電器、松下政經塾同埋PHP研究所嘅創立人。花名「經營神人」。

## 生平

### 早年
1894年11月27號，松下幸之助響和歌山縣海草郡和佐村千旦之木（即依家嘅和歌山市禰宜）出世，係當地一個小地主松下政楠嘅三仔，亦係最細嗰個仔，上有五個家姐同兩個大佬。因為響屋企面前有棵大松樹，所以就以此為姓，改個姓叫「松下」。

大概1899年，老豆經營米相場失敗，搞到破產，一家人因此搬去和歌山市本町一丁目。老豆響嗰度曾經開過下馱屋，但係佢唔太擅長做生意，所以又執咗笠。另一方面，幸之助因為屋企環境轉差，所以被迫輟學，到宮田火鉢店做咗契約勞工（佢仲做埋人哋徒弟）。

後嚟佢師傅轉行做第五代單車。響呢段時間，松下留意到啲顧客過嚟幫襯嗰陣成日都要買煙食，因此佢諗到一個方法：如果佢入貨嗰陣係成批買而唔係單一一枝煙仔咁買，咁唔單止啲煙仔可以即刻到手，而且支煙嘅價錢比起一支支咁買平好多，可以從中賺個啲錢。呢個舉動令到其他學徒非常不滿，而店主亦唔支持，所以最後佢停止咗成批買。但係呢次事件令到佢留意到自己原來都有返啲生意頭腦，成為佢第日做生意人嘅契機。

佢一直對大阪市嘅有軌電車印象深刻，所以佢就以從事電呢方面嘅工作做目標。佢十六歲加入大阪電燈（即依家嘅關西電力），並且響嗰度打工七年。期間佢留意到裝電燈係要直接攞電線駁入屋企，如果要換電燈就會好麻煩同埋危險，所以佢諗到響屋企裝，直接將電燈駁落插蘇到，咁就安全得多喇。1913年，佢入讀關西商工學校夜間部預科，一邊打工一邊讀書，1915年同井植梅野（婚後改叫松下梅野）結婚。兩年後決定辭職。

### 創立松下

1918年，松下響大阪府東成郡（即依家嘅大阪市東成區）聯同另外四人（其中一個係舅仔井植歳男，二戰後創立三洋電器）夾份製造同賣插蘇。一開頭銷量並唔好，所以其中兩個唔撈。後嚟松下由川北電氣（即依家嘅松下環境系統）得到大量風扇零件訂單，從此生意就越做越好。

因為業務越做越大，所以同年3月佢哋響大阪市北區西野田大開町（即依家大阪市福島區大開2丁目）創立松下電器嘅前身「**松下電氣器具製作所**」。由呢個時候開始，佢開始唔單止淨係賣電燈插蘇，仲賣埋自行車用電燈。1929年將公司改名叫「**松下電器製作所**」。

### 轉行

### 復歸社長

### 晚年

## 人物

## 屋企

松下幸之助嘅細舅井植歲男（老婆梅野嘅二細佬）亦係一位生意人，當年曾經同松下一齊成立「松下電氣器具製作所」，響1947年接受公職追放之後由松下分家，成立三洋電器。而歲男兩個細佬井植祐郎同井植薰，都跟住移籍到三洋。三兄弟先後出任三洋嘅會長同社長，但最後三洋都係合併落松下。而梅野嘅妹夫中尾哲二郎都曾經短暫脫離過松下，但係收尾都係返嚟。

幸之助同梅野得一個女幸子。所以，佢認咗舊華族、兼畫家平田榮二個二仔正治做婿養子。而正治嘅阿爺平田東助係舊米澤藩武士，仲分別響第一次同第二次桂太郎內閣出任內務大臣。幸子同正治有兩個仔一個女，分別係正幸、弘幸、敦子。

另外幸之助有幾個私生仔女，而呢幾個仔女響佢死後亦分到遺產。
車行

**車行**係賣車畀用家嘅舖頭，賣嘅可以係由車廠出廠嘅新車，或者用過嘅二手車，又或者兩種一齊賣。
用家體驗

**用家體驗**（，參見 ），又叫**用戶體驗**或者**使用者體驗**，係指用家用一件產品或者一個系統嗰陣嘅主觀體驗，包括用家覺得件產品有幾好用或者幾易用。用家體驗呢個概念可以噉樣定義：用家體驗係指一個人因為用或者預會用一件產品、系統或者服務而有嘅觀感同埋反應。用家體驗係一個好廣泛嘅概念，包括咗用家喺用件嘢途中或者之後而有，喺情緒、認知同信念等方面嘅心理變化。

## 基礎概念

用家體驗設計（）好關注用家體驗呢個概念。用家體驗設計屬於設計領域，主要目的係確保用家使用產品（例如網站、應用程式或者平板電腦等嘅實體裝置）嗰時體驗良好－當中**體驗良好**包括咗用起上嚟順暢、愉快同有效率呀噉。呢種設計唔淨只關心用家介面美唔美觀，仲要係重視成個整體互動過程，譬如
*「呢個網站或者應用程式，係咪真係為用家帶來價值？」
*「操作同導航對用家嚟講簡單易用嗎？」
*「用家係咪真心鍾意用呢個網站或者應用程式？」
良好嘅體驗設計可以增加產品使用率，甚至令用家建立起對品牌嘅忠誠感，令科技更貼近人，方便人使用。用家體驗設計師會做各種嘅研究、分析研究結果、將結果講俾開發團隊其他成員聽，再喺開發過程中跟進，確保團隊真係有實行佢哋啲建議。到咗二〇二〇年代，用家體驗設計經已廣受採用，由初創公司至 Google 等嘅大企業，都會請呢方面嘅專家嚟協助設計產品。

用家體驗可以用好多唔同方法量度，例如訪問研究、問卷調查同埋眼動追蹤等等。訪問研究能夠做得深入，但因為訪問好花時間精神，所以樣本往往好細，而做問卷調查就俾好多人覺得係客觀又易比較，甚至仲有啲標準化嘅量表，用嚟評估用家體驗嘅各部份，譬如有心理學方面嘅研究者就設計咗一啲標準問卷用嚟量度投入感。

## 具體定義
ISO 9241 係一套國際標準，由國際標準化組織出，專門講人因工程中人與系統間嘅互動。根據呢套標準，**用家體驗**嘅定義係指
:「用家因為使用或者預期（自己）會使用某個系統、產品或服務而產生嘅感受同反應」
根據呢個定義，用家體驗涵蓋晒用家喺用前、用緊、同用後所經歷嘅情緒、感知體驗、生理同心理反應、甚至係會做出嘅行為，套標準仲列出咗三個會影響用家體驗嘅因素：系統、用家本人、同埋使用嗰陣用處嘅情境。

根據 ISO 套標準，易用度係用家體驗嘅一部份：易用度就係講用家用起個系統嚟，個系統係咪容易理解、容易操作，例如一個輸入欄，如果提示唔清楚、錯誤信息含糊、或者提交掣難搵，就會令用家覺得煩厭，影響成個體驗。用家體驗同易用度呢兩個概念有明顯嘅重疊，易用度主要係講務實層面，即係用家有幾能夠用個系統達到目的呀噉，而用家體驗就強調用家因為系統嘅務實同享樂層面所產生嘅感受，有些少主觀，而且因為用家體驗比較整體，用家體驗入便嘅其他嘢都有可能影響易用度，例如資訊架構以及用家介面等元素，都有可能左右易用度－例如某個網站啲資訊架構亂得滯，用家成日搵唔到需要嘅資訊，就好可能會搞到個網站難用咗。

除咗 ISO 個定義，仲有學者對**用家體驗**嘅定義著墨，以比較理論化嘅方式探討呢個問題。

## 影響因素
用家體驗可以受好多因素影響。根據美國嘅用家體驗研究者彼得摩維嘅觀點，用家體驗主要取決於七大因素：
*有用：產品對用家嚟講要有實際用途，無論係功能定係娛樂性質都好。如果件產品對目標群體毫無實際用途，就算設計幾精美都未必有市場。睇埋工程學講嘅功能。
*可用：產品應該要方便用家用嚟完成佢哋想做嘅嘢。用法同操作複雜得滯嘅產品，往往會令用家卻步。
*易搵：產品本身同埋入便嘅內容都要易搵。如果用家搵唔到想要嘅功能或者資訊，好快就會喪失興趣。睇埋搜尋器最佳化。
*公信：產品要令用家覺得佢信得過，包括產品嘅質素同耐用程度，甚至說明書入面嘅資訊。產品提供者缺乏信譽，會令用家選擇其他競爭者。睇埋信任同公信力。
*有吸引力：產品唔單止要實用，仲要令人想渴望；例如好多汽車品牌喺實用性上都同保時捷不相伯仲，但假如價錢唔係問題，多數人都會揀保時捷。噉係因為保時捷有強烈嘅品牌吸引力。要令一件產品有呢種吸引力，要用到市場學上嘅考量，建立品牌形象。
*無障礙：無論能力高低，每個人都應該用到件產品；設計嗰時應顧及視力、聽力、動作或學習上有障礙嘅人。睇埋無障礙環境。
*價值：產品要為用家帶嚟價值，亦要對企業有貢獻。冇咗呢樣嘢，任何產品都會慢慢喺經濟嘅壓力下失敗收場。因此，設計師有必要考慮效率等嘅問題－消耗 100 文解決值 10,000 文嘅問題，可以係成功嘅產品，而消耗 10,000 文解決值 100 文嘅問題，就好大機會會係失敗嘅產品。睇埋經濟價值。
因此，用家體驗設計涉及幾複雜嘅考量。

## 睇埋
*資訊架構：可以算係用家體驗設計嘅一部份：資訊架構主要係講點樣組織同展示資訊，令用家容易搵到想要嘅內容。就好似圖書館入便啲書點排，資訊架構做好，就可以幫用家慳時間，減少迷失感，而網站等嘅設計都會用到資訊架構概念。

*人機互動
*人因工程

*工業設計

*互動設計

*通用設計

*情感運算

*撠氏定律

## 註釋

## 引述

## 資源


* Borawska, A. and Mateja, A., 2024. Unveiling the User Experience: A Synthesis of Cognitive Neuroscience Methods in Digital Product Design. In *Advances in Information Systems Development: Information Systems Development, Organizational Aspects, and Societal Trends* (pp. 199-218). Cham: Springer Nature Switzerland，呢篇文章概括噉講解眼動追蹤同腦電圖等嘅腦神經學技術，點樣有助研究用家體驗。
* Jetter, H. C., & Gerken, J. (2007). A simplified model of user experience for practical application，呢篇文提出咗個理論模型，將用家體驗分為**對用家嘅價值**（例如好唔好玩）以及**對企業嘅價值**（例如能否鼓勵用家使錢）兩大部分。
* Soegaard, M. (2018). *The basics of user experience design*. Interaction Design Foundation，書名粵譯為**用家體驗設計嘅基本**，屬於入門書。佢哋第一個 chapter 就討論用家體驗嘅概念。
* 用戶體驗好重要！一個好設計如何改變大眾消費模式，增加公司利潤？，etnet 經濟通
* UX 設計嘅基礎，Google 出嘅課程教授用家體驗設計嘅內容，完成咗仲會有證書攞。
二手車

**二手車**，又叫**易手車**，係指用過嘅車，同新車相對。皆因呢啲車比起啱啱出廠嘅新車平一截，所以都有一定嘅市場，而賣幾錢就主要睇車齡、行咗嘅里數同埋保養情況等等因素。
蔓珠莎華 (專輯)

《**蔓珠莎華**》係香港歌手梅艷芳出嘅第七張錄音室專輯、第一張國語錄音室專輯。由滾石唱片製作發行。

## 簡介
呢張專輯集結咗好多粵語流行曲，填咗國語歌詞後，翻唱做國語版，呢個係多數香港歌手開拓如台灣等嘅國語歌市場嘅模式。專輯內除咗八隻國語歌，四隻粵語歌，啲歌幾乎係出自喺香港華星唱片1985年出嘅兩張大熱專輯《似水流年》同《壞女孩》嘅歌。

2013年3月，為紀念梅艷芳逝世十週年，星加坡夢田音樂發行呢張專輯嘅複刻版CD。

## 曲目
數據機

**數據機**（，英文：modem），亦喊做「**貓**」（/，譯自「mo-」）係一種硬件，可以將數據由數字格式轉做適用喺傳輸介質（例如電話線同無線電）嘅數字格式，呢種數字格式旨在直接喺有專用佈線嘅設備之間通訊。

## 睇埋
*調制
綜合症

**綜合症**（，英文：Syndrome），臺灣嗌**症候群**，係醫學術語，指一啲病出現嗰陣成日會伴隨住嘅一啲臨床特徵、症狀、徵象，係呢啲唔同症候夾埋嘅統稱。

## 出名嘅綜合症
*斯德哥爾摩綜合症
*唐氏綜合症
*沙士（嚴重急性呼吸系統綜合症）
*吉巴氏綜合症
*威廉氏綜合症
感應摩打

**感應摩打**（，英文：Induction Motor）係交流摩打嘅一種，佢通過定子線圈利用電磁感應嘅方式使到轉子有咗電流，令摩打產生力矩。

## 睇埋
*摩打
*交流電

## 出面網頁

* Who Invented the Polyphase Electric Motor?
* *[https://archive.org/details/polyphaseelectri00thomuoft/page/n6/mode/2up Silvanus Phillips Thompson: Polyphase electric currents and alternate current motors]*
* Induction motor topics from Hyperphysics website hosted by C.R. Nave, GSU Physics and Astronomy Dept.
* Cowern Papers
張敬軒Unplugged第一樂章音樂會

《**張敬軒Unplugged第一樂章音樂會**》係香港男歌手張敬軒嘅第三張現場唱碟，2009年9月22號響廣州搞音樂會，同年11月13號發行唱碟。

## 簡要
呢次音樂會先響9月22號喺廣州星海音樂廳搞，係繼李克勤、蔡琴同埋譚詠麟之後，環球唱片當時旗下第四位歌手響演奏廳演出。後嚟環球唱片公司好快將呢次音樂會錄製同埋加以改良，響11月13號推出現場唱碟版本。

## 曲目
古羅馬廣場

**古羅馬廣場**（，）係喺意大利羅馬嘅建築，係古羅馬嗰陣嘅城市中心。

## 拎
* 羅馬廣場嘅3D重建 - www.italyrome.info
* Digital Roman Forum, 3D reconstructions of the Roman Forum in ca. 400
* 羅馬古墟
* 古羅馬廣場（1）Forum Romanum